ANNALE 


VAN DIE UNIVERSITEIT 
VAN STELLENBOSCH 


Onder Redaksie van 
PROFF. C. A. DU TOIT (Hoofredakteur), 
]. F. KIRSTEN, |]. A. ]. VAN RENSBURG 
en R. W. WILCOCKS 


Jaargang 29, Reeks A, No. 1 (1953) 


ONDERSOEKINGE OOR DIE GEVOLGE VAN AKUTE ATIAMINOSE 
BY DIE ROT 


deur 


d.d. DREYER, M.Sc. 


Fisiologiedepartement, 
Universiteit van Stellenbosch. 


Prys 46 


ANNALE . VAN DIE UNIVERSITEIT 


VAN STELLENBOSCH 
Jaargang 29, Reeks A, No. 1 (1953) 


ONDERSOEKINGE OOR DIE GEVOLGE VAN AKUTE ATIAMINOSE 
BY DIE ROT 


deur 


J. d. DREYER, M.Sc. 
Fisiologiedepartement, 
Universiteit van Stellenbosch. 


Met 15 illustrasies 
Ingelewer : Desember 1952 


Abstract 


The present investigation was undertaken with a view to elucidating 
the conflicting reports concerning the antineuritie properties of Vitamin B,.. 
In spite of the assertion of many eminent investigators in this field that acute 
athiaminosis causes extensive nervous degeneration it was found that lack of 
thiamine in a synthetic diet did not lead to any specific degenerative changes 
in either the sciatic nerve, the spinal cord or the medulla oblongata of the 
white rat. Such degeneration reported in previous similar experiments must 
have been due to other factors such as chronic anorexia, multiple deficiencies 
or chronic athiaminosis. 

It was found during the course of this investigation that autoclaving of 
brewer's yeast causes inactivation not only of its vitamin B, content but also 
of other known B factors as well as of an unindentified growth factor. Special 
attention was devoted to the phenomena of coprophagy and trichophagy usually 
so common in nutrition experiments of this kind. The conclusion was drawn 
that much of the earlier work on the symptomatology of deficiency diseases 
will have to be reviewed in the light of these phenomena. 

As regards the relation between nutritional status and hair growth this 
investigation served to confirm the results of earlier workers who found that 
malnutrition tended to retard hair regrowth on a dehaired skin area and also 
causes weakening of the hair duality. 'Three possible reasons for such a 
relationship are given. No feasible explanation can as yet be given for the 
cyclic activity and the phenomenon of “delimitation” in the hair coat of the 
normal rat. 

LITERATUUR-OORSIG 


1. DIE VERWEKKING VAN AKUTE ATIAMINOSE 


Vitamien B, kan beskou word as een van die belangrikste faktore in 
die genesing van die wêreld se oudste gebreksiektes, en as sodanig word dit 
dan ook vandag gereeld met groot sukses in gevalle van beri-beri en polineuritis 
aangewend. Om die onderliggende belang van so 'n ,faktor” te bepaal, het baie 
noukeurige ondersoek geverg wat oor etlike jare geloop het. 

Reeds in 1897 kon Eijkman vasstel dat, deur die gebruik van 'n dieet 
van gepoleerde rys 'n toestand bekend as polineuritis gallimnarum kunsmatig by 
pluimvee opgewek kan word. Hierop het 'n menigte ondersoekers voortgebou 
totdat vasgestel is dat die siekte veroorsaak word deur gebrek aan sekere 
wateroplosbare faktore” wat in die rysdoppie voorkom (Fletcher, 1907; 
Fraser en Stanton, 1909; Funk, 1911). Latere ondersoek (Smith en Hendrick, 
1926) het aan die lig gebring dat hierdie ,,faktor” ook in kristallyne vorm 
verkry kan word en eintlik bestaan uit 'n hitte-labiele en `n hitte-stabiele 
komponent. Eersgenoemde komponent dra vandag die benaminge ,,vitamien B,,” 
,aneurien,” (Jansen, 1935) of ,,tiamien.” 

Dit blyk nou dat ondersoekers van voor die jaar 1926 nie in die 
geleentheid was om eksperimenteel by diere 'n gebrekstoestand op te wek 
waarvan gesê kan word dat dit slegs die vitamien B, is wat daarin ontbreek 
het en geen ander voedingsfaktor nie. Om die gebrekstoestand behoorlik te 
kan bestudeer was 'n rantsoen wat aan hierdie vereistes voldoen, uiters nood- 
saaklik. In die ander geval sou die proefdier dan aan 'n ,gekompliseerde 
gebrek” ly en geen suiwer beeld van die fundamentele belang van die 
vitamien sou verkry kan word nie. 

Die opstelling van `n sodanige rantsoen het egter nog, selfs na die 
isolering van vitamien B, (1926), baie lank 'n probleem gebly. Die moeilikheid 
was gewoonlik om die vitamien-B,-kompleks (die sg. hitte-stabiele komponent), 
kwalitatief sowel as kwantitatief, in die rantsoen in te sluit. Vir baie lank 
(en selfs vandag nog) is vir hierdie doel gebruik gemaak van ryk bronne 
van die B-kompleks, soos brouersgis (Coward, 1947), wat vooraf eers deur 
sterilisering ,,B,-vry” gemaak is. Wintrobe (1944) en Van Etten en mede- 
werkers (1940) het egter aangetoon dat so `n hitte-behandeling nie net die 
vitamien B, vernietig nie, maar ook `n ander essensiële faktor, nl. pantoteensuur. 
Simptome wat dus deur diere op ,,gesteriliseerde gis”-rantsoene opgewys word, 
sal van suiwer atiaminose-simptome verskil, soos Van Eftten dit in 1940 gestel 
het ... ,due to differences in the destruction or inactivation of one or more 
other essential factor(s).” 

Die hedendaagse navorser beskik oor sintetiese vitamiene en kan 
hiermee sy proefrantsoene na willekeur opstel, maar ten nadele van hierdie 
tegniek moet erken word dat nuwe vitamiene nog steeds ontdek word, en dit 
verg natuurlik weer 'n herhaling van die vroeëre werk met rantsoene waarin 
vir die nuut-ontdekte voedingsfaktore voorsiening gemaak is. 

'n Ander steurende faktor is die neiging van atiaminotiese proefdiere 

tot koprofagie. Sedert 'n ontdekking van (Cooper in 1914 het dit duidelik 
geword dat die B-vitamiene in redelike hoeveelhede deur die derm-mikroflora 
gesintetiseer word (Steenbok et al., 1923; Roscoe, 1931; Richter en Rice, 1945; 
Williamson & Parsons, 1945). Deur sy eie faeces te eet, kan die dier op 
'n vitamien-B,-vrye rantsoen etlike weke langer aan die lewe bly as wat 
andersins die geval sou gewees het. Tn sommige gevalle (Cowgill, 1939) kan 
hierdie mikrobiologies-gesintetiseerde vitamiene selfs in 'n mate direk uit 
die dermkanaal van die proefdier geabsorbeer word. Koprofagie kan tans 
egter in 'n redelike mate beperk word deur die diere in spesiale hokke te hou 
(Geyer et al, 1947; Barki, 1949). Ook kan die sintese-prosesse in die derm- 
kanaal geinhibeer word deur toediening van sulfonamiede (Elvehjem en Nielsen, 
1942; Skeggs en Wright, 1946; Najjar en Barrett, 1945; Daft en Sebrell, 1945). 

Nog 'n faktor wat dit moeilik maak om 'n ongekompliseerde atiaminose 
by proefdiere te verwek, is die amoreksie wat so tipies by die atiaminotiese 
dier intree. Hoe eenvoudig dit ookal mag voorkom, wag hierdie probleem 
vandag nog op 'n oplossing. In 1926 het Drummond al die feit beklemtoon dat... 
,practically all the abnormalities that have been described as being due to 
vitamin B deficiency... can with one exception.... be attributed solely to 
the loss of appetite and resulting inanition that follows withdrawal of the 
vitamin.” Cowgill het ook later (1939) in dieselfde verband ooreenstemmende 
resultate verkry met behulp van die sogenaamde paarvoedingstegniek van 
Kon en Drummond (1927). Swank et al., (1940) het die kompliserende invloed 
van verhongering probeer uitskakel deur die voedsel vir die proefdier kuns- 
matig in te forseer as laasgenoemde nie uit eie beweging wil eet nie. Onder 
hierdie omstandighede bestaan daar egter nog by die atiaminotiese dier 'n 
natuurlike neiging om slegs maar 'n gedeelte van die ingeforseerde kos te 
assimileer (Shaw en Phillips, 1945). 

Soos in 1931 deur McCarrison aangetoon, is dit ten slotte ook belangrik 
om by 'n studie van gebrekstoestande te let op die sogenaamde tydfaktor. Dis 
naamlik baie belangrik dat `n onderskeid gemaak word tussen die kroniese 
en die akute gebrekstoestand. Volgens Everett (1944) is die akute gebreks- 
toestand meer van omkeerbare aard as die kroniese torstand. Swank en 
Bessey (1940) het dit beskryf as ,,. .. . a functional or anatomical lesion or 
both, depending upon the manner (time) in Which it is produced.” 


2. VITAMIEN B, EN DIE SENUWEESTELSEL 


Soos die benaming van Jansen (1935) nl. ,aAneurien”, aandui, bestaan 
daar by ondersoekers 'n sterk neiging om die funksie van hierdie vitamien 
met normale senuweewerking in verband te bring. Aanduidings vir die bestaan 
van hierdie sogenaamde ,,antineuritiese” funksie, is verkry uit (a) kliniese 
waarnemings, (b) bestudering van die aard van die atiaminose-sindroom en 
(c) deur direkte eksperimentele ondersoek van die senuweestelsel. 

In die lig van voorgaande opmerkings insake koprofagie, anoreksie, ens. 
blyk dit egter 'n moeilike taak te wees om altyd hierdie aanduidings na waarde 
te skat, aangesien daar in die verled- dikwels die moontlikheid van die een 
of ander kompliserende faktor in sulke eksperimente bestaan het. Sulke aan- 
duidings is egter nogtans waardevol en word hier kortliks opgesom: 


(a) Aanduidings uit kliniese waarnemings 
In die neurologie en psigiatrie is vitamien B, al dikwels gebruik in 

gevalle van neuritis, psigose, delirium tremens en selfs ter bevordering van 
die leervermoë van kinders (oorsig deur Bicknell en Prescott, 1948; Robertson 
et al., 1947; Harrel et al., 1946). 

In baie van hierdie gevalle het die tiamientoediening 'n heilsame uit- 


werking gehad. Waar positiewe resultate verkry is moes rekening gehou word 
met die volgende: 


(i) Die herstel van die pasiënt kon veroorsaak gewees het deurdat die 
vitamien die eetlus bevorder en sodoende 'n algemene gevoel van 
welsyn veroorsaak het (Bicknell en Prescott, 1948). 

(ii) Proewe toon aan dat die vitamien nie alleen die herstel van 
senuweeletsels bevorder nie maar ook van letsels in ander weefsels. 
Dit is trouens van belang oral waar nuwe weefsels gevorm moet 
word (Paul et al., 1945; Jones, 1942; Bischoff et al., 19438). 

(iii) By toediening van groot (50 gram-) dosisse kan die vitamien 
sommige neuritis-toestande genees, maar dan geskied dit waar- 
skynlik meer op grond van sy farmakologiese werking en nie omdat 
dit van spesifieke belang is vir die senuweestelsel nie (Bicknell en 
Prescott, 1948). 

(b) Simptome by die afiaminotiese dier wat dui op 'n verband met die senuweestelsel 

Die spier- en senuweestelsel. Hier is dit veral tekens soos verhoogde 

prikkelbaarheid, teneergedruktheid, twisgierigheid (mens), onhandigheid, hoof-, 
rug- en spierpyn, v`rmoeienis, oorgevoeligheid vir geraas en verlaging van die 
reaksietyd wat in literatuurverslae ter sprake kom (Archdeacon en Murlin, 
1944; Williams et al. 1940—I1942; 'Tuttle et al, 1948; Egana et al, 1949). 


Ook is ataksie, gelokaliseerde spivrtrekkings en ptosis deur Rinehart en mede- 
werkers (1949) by ape waargeneem. 


Verskillende verslae dui verder op belemmering van refleksaktiwiteit, 
veral statiese, statokinetiese (Everett, 1944; Church, 1935) en diepere (Eddy 
en Dalldorf, 1941) reflekse, asook verswakking van gekondisioneerd- ooglid- 
response (Biel en Wickens, 1941) en stuiptrekkings. 


By voëls, waar die karakteristieke sg. opistotonos waargeneem word, dui 
die sindroom veral sterk op 'n versteurde senuweestelsel (Swank en Jasper, 
1942). Ook die elektro-ensefalogram van sulke diere toon volg`ns Swank en 
Jasper (1942?) karakteristieke afwykinge. 

Die hart en bloedvate. Bradikardie en ander hart-abnormaliteite is 
kenmerkend van die atiaminotiese dier (Carter en Drury, 1929; Drury et al, 
1930: Wintrobe et al, 1943; Hundley et al, 1945; 'Toman et al, 1945; 
Heinemann et al., 1946; Asburn en Lowry, 1944; Swank et al, 1941). Dit 
blyk egter onmoontlik om die etiologie daarvan tot een enkele faktor te herlei. 
Volgens MecEachern en Brophy (1942) is die oorsaaklike faktor van neuroge- 
niese aard. Metaboliese steurnisse veroorsaak deur die verhongering, ver- 
traagde oksidasieprosesse (Swank en Bessey, 1942; Olson et al., 1948; Haynes 
en Weiss, 1940) en strukturele veranderinge (Rinehart en Greenberg, 1949) 
kan egter ook hier van belang wees. 

Wat betref die bloedvate blyk dit dat die vasodilatasie van. perifere 
neuritis deur tiamien-terapie tot normaal teruggevoer kan word (Wilkins en 
Kolb, 1941) en dat tiamien die dier meer bestand maak teen bloedingskok 
(Govier en Greer, 1941). Both en med-werkers (1944) kon egter geen vaso- 
motoriese refleksversteurings by die atiaminotiese mens waarneem nie. 

i sverteringstelsel. Anoreksie, stasis van die maag en derms wat 
lei tot AA AE en degenerasie van die Meissner- en Auerbach- 
pleksusse dui hier nogal sterk op senuweestoornisse (Gershan-Cohen et al, 
1941; Dalldorf en Kellogg, 1932; Dick en Hege, 1941; McCarrison, 1931; Thatcher 
et al., 1938: Drummond et al., 1938). Of die degenerasie by die senuwees begin 
en of dit sekondêr deur die maagswere veroorsaak word, is egter nog nie `n 
uitgemaakte saak nie. 


(oe) Eksperimentele bevindings ivm. die senuweestelsel 


Histologie. Belangstelling in die histologie van atiaminotiese senuwee- 
weefsel het reeds by Eijkman (1897) begin en hierdie belangstelling word 
selfs vandag nog volgehou. (Vgl. Rinehart et al, 1949). Ten spyte daarvan 
kan egter met min sekerheid gesê word of die veelbesproke senuweedegenerasie 
by die atiaminotiese dier 'n spesifieke reaksie is, want die sekondêre invloed 
van verhongering (Woollard, 1927; Phillips en Engel, 1938; Prickett et al, 
1939; Swank, 1940; Swank en Bessey, 1940; Shaw en Phillips, 1945) en ander 
B-vitamien-tekorte (Phillips en Engel, 1938—1939; Street et al., 1941; Shaw en 
Phillips, 1941 en 1945; Wintrobe et al. 1942 en 1944) was nie by die vroeëre 
werk altyd volkome uitgeskakel nie. Ook die histologiese tegnieke van daardie dae 
het dikwels heelwat te wense oorgelaat (vgl. oorsig deur Rinehart et al., 1949) 
sodat baie teenstrydige resultate verkry is. 

In die perifere senuwees het veral Swank en Prados (1942) by die 
akuut atiaminotiese duif, en Prickett et al. (19389) by die kronies atiaminotiese 
rot, 'n mate van Wallerse degenerasie aangetref. Volgens eersgenoemde onder- 
soekers begin die degenerasie distaal en brei dan geleidelik uit in die rigting 
van die dorsale ganglia. Eers word verdikkings in die neurofibrille van die 
distale senuwee-uitgroeisels gevorm, daarna degenereer die murgskde oor 
die hele lengte van die senuwee en die akson raak gefragmenteerd. Die selle 
van die dorsale ganglia krimp en vertoon later die aksonroaksie. Prickett et al. 
het klokvormige verdikkings in die knope van Ranvier waargeneem en vind 
verder skurwe rante by die assilinders en baie isotropiese materiaal in die 
,Smidt-Lantermann incisurae”. 

Aanduidings van degenerasis in sekere sentra in die middelbrein is 
vir die eerste maal verkry deur Prickett (1934) na toediening van 'n rantsoen 
van onbetroubare samestelling aan die rot. Rinehart et al. (1949) het soort- 
gelyke letsels by die Rhesus-aap met behulp van `n sintetiese rantsoen verwek. 
'n Studie van die sogenaamde Chastek-paralise by jakkalse bring volgens som- 
mige ondersoekers aan die lig dat rou vismeel 'n ensiem ,tiaminase” bevat wat 
tiamien hidroliseer, en dat jakkalse op so 'n rou vismeeldieet soortgelyke 
letsels (veral bloedinge en kongestiekolle) in die middelbrein opdoen (Rinehart 
et al. 1949; Evans et al., 1942). Dit is egter nog nie hier `n uitgemaakte saak 
of die letsels uitsluitlik aan tiamien-gebrek toegeskryf moet word nie. Ook 
is dit nog 'n vraag of die letsels primêr in die senuweeselle begin en of dit 


sekondêr deur verbreking van kapillêre wande veroorsaak word (vgl. Rinehart 
et al., 1949). 


Te-nstrydige resultate is verkry i.v.m. histologiese veranderinge in 
die senuwee-eindorgane (vgl. Woollard, 1927, en Tsunoda en Kura, 1927—1928, 
met Church, 1935). Volgens Swank en Prados (1942) sou die agterste cristae 
accusticae van die atiaminotiese duif degenereer en sodoende die karakteris- 
tieke opistotonos veroorsaak. 


Biochemie. Heelwat biochemiese werk is gedoen om die verband tussen 
tiamienwerking en die senuweestelsel vas te stel. Daar skyn veral 'n verband te 
wees, in die lig van werk van Peters (1934, 1936) wat daarop dui dat die 
suurstofopname van atiaminotiese senuweeselkulture toeneem terwyl die metiel- 
glioksaalsuurgehalte afneem sodra tiamien tot die kultuur-medium toegevoeg 
word (die sg. ,,katatorulien-effek”). Na aanleiding hiervan is gedink dat 
daling van suurstofopname en styging van metielglioksaalsuur gedurende die 
atiamimose-toestand alleenlik geld vir senwweeweefsel. In hierdie verband het 
Eddy en Dalldorf byvoorbeeld in 1941 geskryf: ,The guestion is whether the 
functional pathology, doubtless of a very special and specific type, does not 
produce edgually constant structural changes. The perfection of anatomical 
technigues and understanding will very likely reveal that such is the case.” 

Elvehjem, in medewerking met Lipschitz et al. en met Sherman het 
egter reeds in 1936 — lank voordat Eddy en Dalldorf die voorafgaande stelling 
gemaak het — `n waarneming gemaak wat heeltemal in 'n ander rigting dui. 
Hierdie ondersoekers het naamlik gevind dat die katatorulieneffek nie net 
met senuweeweefsel verkry kan word nie, maar ook met die ander liggaams- 
weefstls van die atiamimotiese dier, bv. hart-, lewer- en nierweefsel. Na aan- 
teiding hiervan het Elvehjem en Axelrod later (1944) geskryf: ,It was proposed 
that thiamin was essential in all tissues studied and polyneuritis is a disease 
involving the derangement of the carbonydrate metabolism of the entire 
organism, rather than of the nervous tissue specifically.” 

As gevolg van 'n reeks ondersoekinge deur veral Lohmann en Schuster 
(1937), Banerji et al. (1939; 1940; 1942) en Banga et al. (1939) is die voor- 
afgaande postulaat van Elvehjem later bevestig en word tans geglo dat 
vitamien B, 'n bousteen van die ensiem kokarboksilase uitmaak. Hierdie 
ensiem is van algemene belang vir die koolhydraatmetabolisme omdat dit 
oksidasie van metielglioksaalsuur, 'n intermediëre afbouproduk van koolhi- 
drate, bewerkstellig. 

'n Moderne uitvloeisel van hierdie opvatting, nl. dat die vitamien oral 
in die liggaam noodsaaklik is vir die afbou van metielgliokaalsuur, word 
gevind in 'n publikasie van Yudkin (1951). Yudkin spreek hierin die goed- 
gemotiveerde mening uit dat die hele atiaminose-sindroom eintlik veroorsaak 
word deur die toksiese invloed van groot hoeveelhede metielgliokaalsuur in die 
bloed. As die atiaminotiese dier vette i.p.v. koolhidrate ontvang, sodat geen 
metielgliokaalsuur gevorm kan word nie, sal die atiaminose-simptome ook 
nie optree nie. 

Ten spyte van die voorafgaande slotsom, nl. dat tiamien van 'n meer 
algemene belang is, is daar ook dikwels gesoek vir 'n meer intieme verband 
tussen hierdie . vitamien en die senuweestelsal. Dat daar nou nog heelwat 
belangstelling in hierdie rigting is, blyk weer duidelik uit 'n resente publikasie 
van Salcedo et al. (1948). Laasgenoemde ondersoekers het bevind dat die 
tiamien-konsentrasie in die senuweeweefsel van die atiaminotiese rot oor 'n 
periode van 25 dae baie langer (tot op die 15de dag) konstant bly as wat in 
ander weefsels die geval is. Dit wil dus voorkom asof die tiamien-konsen- 
trasie van die senuweeweefsel om een of ander rede deur die dier op 'n kon- 
stante hoogte gehou word, ten koste van die tiamien-inhoud van ander weefsels. 

Dit is ook aan die hand gedoen dat tiamien direk betrokke mag wees 
by die geleiding van die senuwee-impuls (vgl. oorsig deur Bicknell en Prescott, 
1948; Jackson en Wald, 1941—1949) in sy hoedanigheid as 'n antagonis Vir 

die ensiem cholien-esterase. Hieroor bestaan egter nog heelwat twyfel. 

Minz et al. (1937, 1938, 1946) en Von Muralt (1948—1944) het bewyse 
gevind vir die bestaan van 'n sogenaamde tiamienagtige stof of ,,vagusstoff IT” 
wat in vitro-eksperimente in die perfusievloeistof vrygesit sou word gedurende 
vagusprikkeling van die paddahart. Die funksionele belang van hierdie bevinding 
is egter nog nie duidelik nie. 

Ten slotte bestaan daar ook redelike bewys dat die ensiem kokar- 
boksilase betrokke mag wees by die sintese van asetielcholien (Mann & 
@uastel, 1940). Die vorming van asetielcholien geskied veral baie stadig 
in atiaminotiese breinkulture, maar koer gou tot normaal terug as tiamien 
(en K-ione) tot die kultuurmedium toegevoeg word. Von Muralt (1943—'44) 
bestempel die vitamien in hierdie verband as ,'n reservoir-verbinding wat 
asetielcholienvorming en mobilisasie van energie bewerkstellig, gedurende of 
kort na senuwee-cksitasie.” 

Volgens Minz (1946) verskaf die oksidasie van metielgliokaalsuur (deur 
kokarboksilase) na asynsuur en CO,, die asetaat-radikaal sowel as die energie 
wat nodig is vir die sintese van asetielcholien. Woker (1949) het ook in 'n 
suiwer teoretiese bydrae gespekuleer oor 'n moontlike manier waarop kokar- 
boksilase by asetielcholiensintese betrokke mag wees. 

Of al hierdie bevindinge nou die finale antwoord op die probleem 
verskaf, kan tans nog nie met sekerheid gesê word nie. As ons veral dink aan 
die proefdiere van Yudkin (1951) waarvan hiervoor reeds melding gemaak 
is, lyk dit tog nie of vitamien B, so onontbeerlik is vir asetielcholiensintese nie. 


3. DIE FISIOLOGIE VAN HAARGROEI 


Hare is die produk van 'n normale groeiproses. Tussen hierdie groei- 
proses en ander liggaamsverrigtinge moet daar dus 'n direkte funksionele 
verband bestaan. Van hierdie verband word trouens elke dag gebruik gemaak 
wanneer ons 'n huis- of plaasdier ,,op die haar” beoordeel. 

Nadere ondersoek van die verskillende faktore wat die aanwas en in- 
standhouding van die haarkleed beheer en beinvloed, het maar eers sedert 
1934 die aandag van wetenskaplikes begin geniet. Die eerste bydrae in hierdie 
rigting (Butcher, 1934) het op 'n eienaardige verskynsel i.v.m. die haargroei 
van. die rot gewys, naamlik dat die hare van verskillende velstreke nie gelyk- 
tydig dieselfde mate van aktiwiteit vertoon nie. Die haargroei van elke vel- 
streek is onderhewig aan 'n sikliese aktiwiteit bestaande uit 'n groeiperiode van 
sestien dae, opgevolg deur 'n rustyd van sestien dae. Hierdie periodes van rus en 
groei val egter nie saam by alle haarfollikels nie, sodat follikels met ooreen- 
stemmende groeisiklusse in planmatige bilateraal-simmetriese streke gerang- 
skik lê. As die hare van die dier nou op 'n bepaalde tydstip verwyder word sal 
slegs die hare van daardie streke wat op daardie tydstip in die groeistadium 
verkeer, weer begin te groei. Die hare van ander streke sal eers later, wanneer 
hulle groeiperiodes aanbreek, aangevul word. Gedurende die rusperiodes is 
die haarfollikels onaktief en toon die vel `n lae suurstofverbruik (Butcher 
1942—1943). Ook verdwyn kleurstowwe soos melanien uit die rustende vel- 
streke (Ralli en Graef, 1945). 

Vir die beheer van hierdie periodieke veranderinge kan verskillends 
faktore verantwoordelik gehou word, nl. (1) die gevoeligheid van die haar- 
follikel vir faktore rondom hom (die ,,interne” faktor) en (2) ,eksterne” 

faktore insluitende (a) bloedvoorsiening van die vel, (b) hormone in die 
bloed en (ce) die voedingstoestand van die dier. 
Getuienis vir die belang van hierdie faktore is veral die volgende: 


1. Die gevoeligheid van die haarfollikel 


Deur middel van oorplanting van rustende” veldele op aktiewe” 
veldele het Butcher (1986) tot die gevolgtrekking gekom dat hierdie faktor 
van minder belang is aangesien ,die haarfollikel self meestal reaktief is vir 
invloede van buite.” Die meganisme verantwoordelik vir regulering van groei- 
en rusperiodes is dus vir die haarfollikel van eksterne aard. Gegewens wat 
ingewin is deur Roberts (1937) en Martin en Gardner (1935) dui egter weer 
daarop dat die reaktiwiteit van die haarfollikel wel 'n belangrike faktor is in 
hierdie verband (vgl. Bespreking, afd. 5). 


2. sEksterne” faktore 


(a) Bloedvoorsiening van die vel. Butcher (1940) het vasgestel dat 
stowwe soos histamien, kantaried-tinktuur, capsicum-tinktuur, xileen, ens. 
wat `n vermeerderde velbloedtoevoer veroorsaak, ook die rustende haarfollikel 
vroeër tot ,,ontwaking” kan bring as wat normaalweg die geval sou gewees het. 

(b) Hormone. (i) Die tiroiedhormoon, tiroksien: 'Tiroied-voeding 
(Chang en Feng, 1929), en onderhuidse inspuitings met tiroksien (Butcher 1937 
en 1940) kan die herverskyning van hare op 'n onthaarde veldeel aansienlik 
vervroeg. Dit geskied by diere waarvan die rusperiodes deur ondervoeding 
verleng is, sowel as by diere waarvan die rusperiodes deur adrenalektomie 
verkort is. Butcher (1939; 1942—1943) hou selfs die teorie daarop na dat 
dit uitsluitlik tiroksien is wat die groeisiklusse van die haarfollikels beheer. 

(ii) Die bynierkorteks. Soos terloops hierbo vermeld, word die follikel- 
rusperiodes deur verwydering van die byniere verkort en die haargroei versnel 
(Butcher, 1937). Dit gaan volgens Butcher (1943) gepaard met vermeerderde 
vel-suurstofopname en volgens Ralli en Graef (1943) ook met verhoogde 
melanogenese, soortgelyk aan die simptome van Addison se siekte. 
Eksperimentele verplasingsterapie dui ewe sterk op die inhiberende 
invloed van kortekshormone op die haargroei van diere (Ralli en Graef, 1945; 
Whitaker, 1949; Whitaker en Baker, 1948; Houssay en Higgins, 1949). Whitaker 
en Baker (1948) meen dat dit toegeskryf moet word aan die glukoneogenetiese 
werking van hierdie stowwe. In teenstelling met hierdie opvatting het Butcher 
vroeër (1937; 19389) die mening uitgespreek dat kortekshormone 'n inhiberende 
invloed op tiroksien het, en aangesien tiroksien volgens hom (Butcher) die 
eintlike prikkelstof is vir haargroei, kan kortekshormone langs hierdie indirekte 
weg die haargroei vertraag. 

In die geval van die mens moet daar in hierdie verband 'n duidelike 
onderskeid gemaak word tussen die skaambeharing en die kopbeharing. Dit 
wil voorkom asof hierdie twee soorte hare presies teenoorgesteld reageer op 
bynierkorteks- (en gonade-) invloede. Dit is byvoorbeeld bekend dat hipo- 
kortiko-adrenalisme aanleiding gee tot verlies van slegs die genitale hare, 
terwyl hiper-kortiko-adrenalisme aanleiding gee tot verlies van slegs die 
kophare (vgl. Selye, 1949, pp. 152 en 10) 

(iii) Geslagshormone. 'n Kenmerkende funksie van geslagshormone is 

om met en na puberteit te sorg vir die verdere ontwikkeling van genitale haar- 
rudimente. Die verspreiding van hierdie hare is, soos algemeen bekend, eie 
aan elke geslag. Gewoonlik word ook gevind dat hierdie beharing of. heeltemal 
agterweë bly, of swak ontwikkel is by vroeë hipogonadisme en dat die kophare 
onder sulke omstandighede altyd goed ontwikkel is (Selye, 1949, p. 661). Hiper- 
gonadisme — veral hipersekresie van androgene — lei weer tot versterkte 
skaambeharing en verlies van kophare (Selye, 1949, pp. 447 en 669). Hieruit 
volg dus dat androgene en oestrogene stowwe altyd genitale haargrosi bevorder 
— elk volgens sy eie patroon — en kophaargroei inhibeer. 

Aansluitend by hierdie beskouing is gevind dat gonadektomie 'n ver- 
sneld- groei van liggaams- (nie genitale) hare by muise veroorsaak (Houssay 
& Higgins, 1949). Verplasingsterapie met oestrogene stowwe toon dan ook 
aan dat hierdie stowwe werklik die vermoë besit om nie-genitale haargroei 
teen te werk (Houssay & Higgins, 1949; Zondek, 1937; Forbes, 1942; Hooker en 
Pfeiffer, 1943; Gardner & De Vita, 1940; Williams et al. 1946; Von Watten- 
wyl, 1941). 

Sommige ondersoekers (Zondek, 1937; Hooker en Pfeiffer, 1943) meen 
dat testosteroon soms haargroei by die rot kan stimuleer, terwyl andere soos 
Houssay & Higgins, 1949 weer net die teenoorgestelde beweer. Hamilton (1942) 
kon trouens die eg manlike tipe van kaalkop by kastrate en enuchoiedes (wat 
verwant is aan families met die oorgeërfde neiging tot kaalkop) verwek d.m.v. 
testosteroon-inspuitings. 

(ce) Voeding. Vir die vorming van nuwe haarweefsel en die instand- 
houding van die oksidasie-prosesse wat daarmee gepaard gaan, is dit nood- 
saaklik dat die haarfollikels van genoegsame hoeveelhede haargrondstowwe 
(Block, 1939), kalorieë (Butcher, 1939) en vitamiene voorsien sal word. Indien 
hierdie faktore in gebreke sou bly, is dit geen vreemde verskynsel om soos 
Butcher (1939) te vind dat die haargroei ook vertraag word nie. Dit is ook 


algeme?n bekend dat vitamien-tekorte soms baie karakteristieke haargroei- 
afwykinge veroorsaak. 


DIE DOEL VAN HIERDIE ONDERSOEK 


' Die algemene opvatting dat atiaminose spesifieke funksionele en struk- 
turele veranderinge in die senuweestelsel teweegbring is hier by die wit rot 
fRattus morwegicus) ondersoek. 

Deurdat helwat ekstra aandag geskenk is aan die verband tussen 
die voedingstoestand van die proefdiere en die toestand van die haarkleed, 
waag skrywer hom terselfdertyd aan die fisiologiese grondslag daarvan en 
aan 'n hipotese oor ,,die individuele reaktiwiteit van die haarfollikel.” 


MATERIAAL EN TEGNIEK 
Die Proefdiere en Hulle Algemene Behandeling 
Vir hierdie ondersoek is uitsluitlik gebruik gemaak van albinorotte 
fRattus morwegicus, Wistar Institute) wat in die plaaslike teelhokke van die 
Fisiologiedepartement geteel is. Die oorspronklike teelouers is van Onderste- 


poort, Pretoria, afkomstig. 
'Tot om en by die 15de dag na geboorte was die algemene lewensom- 

standighede van alle proefdiere deurgaans dieselfde. Hulle rantsoen het bestaan 
uit 'n mengsel wat vervaardig word deur die firma ,,Nasionale Voedingstowwe” 
en die samestelling hiervan word in Tabel 1 (a) (Rantsoen T) aangegee. Die 
kamertemperatuur is sover moontlik op 20%—25* C gehou en vars drink- 
water is daagliks aan die diere voorsien. Na die 15de dag is werpsels gewoonlik 
saam met die moederdiere in draadvloerhokke op die betrokke proefrantsoene 
geplaas tot ongeveer die 21ste dag waarna die kleintjies gespeen, gemerk en 
in groepe verdeel is na gelang van die spesifieke ondersoek. Met die verdeling 
van die werpsels vir die verskillende proewe is sodanig rekening gehou met 
die geslag en gewig van elke afsonderlike dier, dat die aanvangstoestande van 
eksperimentele en kontrole-groepe sover moontlik dieselfde was. 

Die proefhokke (mate ongeveer 30 x 20 x 44 sm.) is op so 'n manier 
aan 'n houtraamwerk opgehang dat die diere nie by hul ontlastingsmateriaal 
kon kom nie, en koprofagie is dus tot 'n minimum beperk. Waar dit nodig was 
om enkele diere te isoleer, is gebruik gemaak van metaalafskortings waarmee 
een groot hok in vier kompartemente verdeel is. 


Rantsoene 


Die samestelling en die behandeling wat sommige van die rantsoen- 
bestanddele vooraf moes ondergaan, word volledig in Tabel I (a, b en €) 
uiteengesit. Behalwe in die geval van rantsoen I was skrywer persoonlik vir 
die vermenging van die dieetbestanddele verantwoordelik. Die aangemaakte 
mengsels is in 'n koelkamer by 0” C opgeberg. As voorbeeld van 'n moderne 
(rein sintetiese) rantsoen is die van Olson et al. (1948) as model gebruik 
en in 'n effens gewysigde vorm toegedien (vgl. rantsoen VI, Tabel Ia). Die 
enigste verskille tussen rantsoen VI en dié van Olson et al. was dat (i) die 
lewertraan vervang is deur ,,arachis”-olie (vitamiene A en D is op 'n ander 
manier toegedien), (ii) die graankiemolie vervang is deur 2% alfa-tokoferol 
opgelos in ,,arachis”-olie en (iii) dat sukrose in plaas van dekstrose gebruik is. 

In al die gevalle waar proefdiere op 'n vitamien-A- en D-vrye rantsoen 
geplaas is, is een keer per week 01 ml. ,arachis”-olie bevattend- 50 LE. vitamien 
A en 0.3 IE. vitamien D per mond toegedien. Ten spyte van die bewering 
dat rotte op `n dieet met geskikte Ca/P-verhouding nie rachitis opdoen nie 
(Rosenberg, 1942), is hierdie voorsiening van vitamien D as dubbele voorsorg 
onderneem. 

Die proefrantsoene is minstens een keer per dag vernuwe sodat die 
voorraad altyd die aanvraag oortref het. 


Eksperimentele metodes en spesiale tegnieke 


Liggaamsgewigte is bepaal tot die naaste twee gram. Dit het gewoonlik 
geskied tussen 2- en 3-uur nm., vanaf die eerste dag van 'n betrokke proef 
en daarna elke 8ste dag. 

Hare is verwyder met behulp van 'n kommersiële haarverwyderings- 
preparaat bevattende natrium sulfied, of met 'n versadigde oplossing van natrium 
sulfied. Na 'n dergelike behandeling is die vel van die proefrot altyd deeglik 
gewas en met talkumpoeier bestrooi. 

Elektrokardiogramme is geregistreer met behulp van die ,,Cossor- 
Robertson” -ossillograaf van die Fisiologiedepartement, Mediese Skool, Kaapstad. 

Gedurende die registrasies is die rotte onder eternarkose gehou. Deurgaans 
is van Leiding III gebruik gemaak. 

Vir die histologiese ondersoek van die verlengde rugmurg, rugmurg 
en nervus ischiadicus vir Wallerse degenerasie, is die Marchi-tegniek soos 
gewysig deur Coetzee (1949) nagevolg. 


PROEFWERK EN RESULTATE 


Die oorspronklike doel van hierdie ondersoek was om vas te stel of 
die senuweeweefsels van die akuut atiaminotiese rot enige Wallerse degenerasie 
vertoon en in watter mate sodanige degenerasie sou dien as oorsaaklike faktor 
van die atiaminose-sindroom. Met die eerste poging om akute atiaminose op 
te wek is egter 'n aantal waarnemings gemaak wat voorlopige proefnemings 
iv.m. die vit. B,-vrye rantsoen van Coward (1947) ('n rantsoen bevattende 
gesteriliseerde brouersgis) asook proefnemings i.v.m. geskikte behuisings- 
metodes, ens. noodsaaklik gemaak het. Hierdie werk word ingesluit onder 
afdeling A. Die ondersoekings i.v.m. die Wallerse degenerasie-verskynsel by 
akute atiaminose word later onder afdeling B uiteengesit. 


Afdeling A 


Proef 1. In hierdie proef is bloot 'n eerste poging aangewend om ekspe- 
rimentele polineuritis by die rot te verwek. Derhalwe moes hier van 'n vitamien- 
B,-vrye rantsoen gebruik gemaak word en die invloede van 'n sodanige rantsoen 
gekontroleer word met dié van 'n identiese rantsoen wat genoegsame hoeveel- 
hede vitamien B, bevat. Die keuse het hier op rantsoen II geval omdat die 
bestanddele daarvan redelik goedkoop en maklik vermengbaar is. Die vitamien- 
B,-kompleksgedeelte van die rantsoen word teen `n baie lae koste in die vorm 
van gesteriliseerde brouersgis toegedien. Daarbenewens is hierdie rantsoen 
nog onlangs (1947) deur `n leidende vitaminoloog (Coward) aanbeveel en 
word modifikasies daarvan dikwels deur moderne ondersoekers aangewend 
(vgl. Yudkin, 1951). 

Elf jong rotte is vir hierdie ondersoek in 'n kontrole- en gebreksgroep 
verdeel. Albei groepe het dieselfde rantsoen ontvang met die enigste verskil 
dat die kontrolerantsoen 4 mgm. tiamienhidrochloried per 1,250 gm. rantsoen 
bevat het. Die diergroepe is vir 11 weke in twee aparte draadboomhokke gehou. 
Alle rotte is weekliks geweeg en die voorkoms van een uit elke groep is op die 
59ste dag na groepverdeling op foto's vasgelê (vgl. fig. 1). 

oet. Die rantsoen van die proefdiere in die gebreksgroep is veronderstel om 
tiamien-vry te wees. Verder is dit veronderstel om alle ander voedingsfaktore, 
behalwe vitamien B, te bevat. Wat die eerste veronderstelling betref het die 
groeikurwes van die proefdiere al gou getoon dat hierdie diere nog rens tot 
'n bron van tiamien moes toegang gehad het. Die groeikurwes van die gebreks- 
groep (fig. 2) het nie so ingrypend soos mens sou verwag” van dié van die 
kontrolegroep verskil nie, en oor die lang periode van 11 weke het geen sterf- 
gevalle in die gebreksgroep voorgekom nie. Met behulp van 'n latere proef is 
egter aangetoon dat hierdie verskynsel te wyte is aan koprofagie (vgl. proef 3). 


* Volgens Coward (1947) behoort die groei van rotte op hierdie rantsoen binne 
12—14 dae tot stilstand te kom en behoort hulle binne die daaropvolgende paar 
dae dood te gaan. 

imE 


Die voorkoms van wyfiewerpselmaats, 71 dae na aanvang van proef 1. 


Bo: Rot uit kontrolegroep; gewig 106 gm. 
Onder: Rot uit gebreksgroep; gewig 59 gm. 


13 


- 
E. ser 
ee 


ed |””” gebreksgroep 


(] 

mi va - 
D ales “mag” 
- 


AE TE EE 
WEKE 


FIG. 2 


V 
O 


Wat betref die tweede veronderstelling, nl. dié i.v.m. die volledigheid van 
die rantsoen ten opsigte van ander voedingsfaktore, het dit uit veral twee 
bevindings geblyk dat ook hierdie uitgangspunt foutief was. Eerstens het die 
diere van albei groepe sekere haarkleedbeskadigings getoon. Dit het bestaan 
uit 'n gedeeltelike verdwyning en verkorting van die hare soos in figuur 1 
duidelik aangetoon word. Met behulp van 'n latere proef (proef 4) is bewys 
dat hierdie verskynsel toegeskryf moet word aan trigofagie, 'n neiging wat by 
albei groepe ontstaan het omdat die gesteriliseerde brouersgis-gedeelte van die 
rantsoen ook 'n groot gedeelte van sy vitamien B,-kompleks, sowel as sekere 
onbekende voedimgsfaktore gedurende die sterilisering verloor het (vgl. ook 
proef 5). Tweedens het beide kontrole- en gebreksgroep 'n mate van vertraagde 
groei en gedragsafwyking getoon ten opsigte van die ander (stapel-) rotte in 
die kolonie. Die diere was altyd besonder aktief, en dit wou voorkom asof 
hulle gedurig op soek was na ander voedselbestanddele as dié wat in die 
kosmengsel aanwesig was. Wanneer die diere besig was om te vreet, is die 
rantsoen met kenmerkende wilde skropbewegings uit die voedselbakkies gekrap. 
Die weeklikse dosis vitamien-A/D-olie is met gretigheid ingeneem. Die gemid- 
delde gewig van selfs die kontrolegroep was na vyf weke slegs 78 gram, waar 
dit onder identiese omstandigheds by diere op die stapelrantsoen of 'n rantsoen 
bevattende ongesteriliseerde gis (vgl. diere op Rantsoen VIII proef 5) gewoonlik 
ten minste 110 gram beloop het. 

Proef 9. Aanvanklik is gemeen dat die gebreksimptome, wat die 
kontrolediere in proef 1 getoon het, moontlik te wyte kom wees aam `n tekort 
aan essensiële vetswre*. Die lang lewensduur van die gebrekdiere weer, is op 


* let wel dat rantsoen II geen vette bevat nie. 

hierdie stadium toegeskryf aan die moontlikheid van 'n geringe hoeveelheid 
vitamien B, in die styselgedeelte van die ramtsoen (IT). Hierdie tweede proef 
is gedoen om bogenoemde moontlikhede te kontroleer. Alle omstandighede was 
in hierdie proef dieselfde as by proef 1 met die uitsondering (i) dat die 
styselgedeelte van die rantsoen vervang is met rietsuiker en (ii) dat `n gedeelte 
van die koolhidrate isokalories verplaas is met ,,arachis”-olie (vgl. rantsoen 
TID). Die kontrolegroep het hier bestaan uit agt diere en die gebreksgroep 
uit sewe. 

FIG. 8 


Ten spyte van bostaande wysigings stem die resultate van proef 2 egter 
baie ooreen met dié van proef 1. Die groeikurwes toon hier ook, by albei 
groepe, klein onreëlmatige stygings en dan weer dalings oor `n tydperk van 11 
weke (vgl. fig. 3), sonder dat daar van die diere doodgaan. 


Hoewel al die diere klein en maer gebly het, kon geen polineuritis- 
sindroon by die gebreksgroep waargeneem word nie. Gedragsafwykinge en 
haarkleedbeskadiging van dieselfde aard as dié van diere van proef 1, het vanaf 
die 28ste dag voorgekom (vgl. fig. 4). 

Na aanleiding van die resultate van proewe 1 en 2, is skrywer vervolgens 
tot onderstaande gevolgtrekkings gedwing: 

(i) Volgens die literatuur (Cooper, 1914; Steenboch et al., 1923; Roscoe, 
1931; Richter en Rice, 1945; Geyer et al., 1947; Barki, 1949; Najjar en Barret, 
1945) het dit geblyk dat diere op 'n vitamien-B,-vrye rantsoen vir 'n geruime 
tyd nog aan die lewe kan bly as hulle enigsins toegang kry tot hul ontlastings- 
materiaal. Dit sou dus moontlik wees dat die voorsorgsmaatreëls hierteen — 
soos getref in die vorige twee proewe — mie voldoende was mie, en vandaar 
die lae mortaliteit van die gebreksgroepe. 

(ii) In albei die rantsoene wat in die onderskeie proewe aangewend is, 
moes mog iets ontbreek het behalwe die betrokke proeffaktor (vitamien B,). 
Hierdie gebrek sou kon aanleiding gee tot die trigofagie, vertraagde groei en 
afwykende gedrag van die kontrolediere. Hoewel Coward (1947) ten sterkste 
beklemtoon dat 'n rantsoen, bevattende 20 persent gesteriliseerde brouersgis, 
genoegsame hoeveelhede van die vitamien B,-kompleks bevat, het skrywer tog 
vermoed dat — veral na aanleiding van vroeëre werk van Von Etten (1940) 

FIG. 4 


Voorkoms van manlike werpselmaats, 40 dae na aanvang van proef 2. 


Bo: Rot uit kontrolegroep. 
Onder: Rot uit gebreksgroep. 

en dié van Wintrobe (1944) — hierdie bewering moontlik foutief kan wees. 
Daar kon dus met die steriliseringsproses, wat noodsaaklik is om die brouersgis 
vitamien-B, vry te maak, ook ander noodsaaklike voedingsfaktore vernietig 
geword het. 

Bostaande voorlopige gevolgtrekkings is vervolgens in 'n reeks proewe 
bevestig. 


Proef 3. In die vorige twee proewe het die voorsorgmaatreëls teen 
koprofagie daaruit bestaan dat die proefdiere as groepe in draadvloerhokke 
gehou is. Die ontlastingsmateriaal kon gevolglik deur die draadvloere val, 
buite bereik van die proefdiere. Hierdie tegmiek was blykbaar mie voldoende 
om te verhoed dat een rot die faeces van 'n ander sou bykom mie. In hierdie 
proef is koprofagie toe verder beperk deur die diere elkeen in 'n afsonderlike 
hok te hou. Vir verdere kontrolering is dieselfde eksperimentele omstandighede 
as dié van proef 2 gekies. Dieselfde rantsoen (ID) is gebruik en die diere is 


weer verdeel in 'n kontrolegroep van sewe diere en 'n gebreksgroep van 
gewe diere. 

FIG. 5 


In hierdie proef het die gebreksdiere baie opvallend afgewyk van hul 
werpselmaats in die kontrolegroep. Hoewel die kontrolediere ook nie besonder 
vinnig gegroei het nie — soos trouens ook die geval was in die vorige twee 
proewe — het hulle tog geleidelik in gewig toegeneem (vgl. fig. 5) en geen 
sterfgevalle het onder hulle voorgekom nie. Die hare was glansloos en dun maar 
aangesien die diere in afsonderlike hokke gehou was, is slegs die bereikbare 
velstreke deur trigofagie beskadig; daar was dus nie so 'n opvallende hare- 
verlies, soos in die vorige proewe waargeneem is nie. 


Soos verder uit figuur 5 blyk, groei die tiamienvrye groep nie weer soos 
in proef 4 feitlik parallel met die kontrolegroep nie, maar toon hulle 'n 
opvallende gewigsverlies vanaf die begin van die tweede week van die proef. 

Waar die diere wat tiamien ontvang het meestal na ander voedsel as die 
proefrantsoen gesoek het, was dit met die tiamienvrye groep heel anders gesteld. 
Die diere het reeds vroeg aan die begin van die tweede week tekens van 
anoreksie begin toon. Geringe hoeveelhede van die rantsoen, wat tot hulle 
beskikking was, is ingeneem. Met die verdere verloop van die proef was daar 
dan ook 'n geleidelike daling in die groeikurwe totdat tekens soos sianose en 
'n ,,verkeerdeveeragtige” voorkoms van die haarkleed ingetree het. Na 25 
dae op die tiamienvrye rantsoen, het twee sterfgevalle in hierdie groep 
voorgekom. Na toevoeging van vitamien B, tot die rantsoen van die atiamino- 
tiese groep, is die aptyt van hierdie diere weer sodanig gestimuleer dat hulle 
gemiddelde gewig binne die daaropvolgende drie dae tot byna dieselfde hoogte 
as dié van die kontrolegroep gestyg het. 

Uit hierdie resultate kan dus afgelei word dat koprogafie nog altyd baie 
steurend kan werk, selfs al word die proefrotte in draadboomhokke gehuisves. 
Ook kan gesê word dat hierdie lastige probleem in 'n redelike mate opgelos kan' 
word deur die proefdiere af te sonder. 

j Proef 4. Met hierdie proef is eenvoudig 'n vergelyking getref tussen die 
groei-stimulerende vermoë van gesteriliseerde brouersgis -# vitamien B, en 
dié van ongesteriliseerde brouersgis, d.w.s. die invloed van rantsoen ,,II1 -- 
vitamien B,” teenoor dié van rantsoen V onderskeidelik. Langs hierdie weg 
Sou kon vasgestel word of daar met die steriliseringsproses, ook mog ander 
voedimgsfaktore (behalwe tiamien) im die brouersgis vernietig word. 

Met hierdie doel voor oë is 'n werpsel van ses klein rotjies vir 'n lang 
tyd (vanaf die 15de tot die 31ste dag na geboorte) op rantsoen ,I1 - 
vitamien B,” gehou om hulle reserwes van die ander gepostuleerde ,,hitte- 
labiele voedingsfaktore so ver moontlik uit te put. Hierna is die diere in twee 
groepe van twee mannetjies en een wyfie elk verdeel en onderskeidelik op 
rantsoene ,II1 -- vitamien B,” en rantsoen V geplaas. 

Om verder vas te stel of die haarverlies van die diere van proef 1 en 2 
wel aan trigofagie toegeskryf kon word, is een rot uit die ,,gesteriliseerde gis 
4 vitamien B,”-groep in `n afsonderlike hokkie geplaas sodat die ander diere 
hom nie kon bereik nie. 

Soos blyk uit die groeikurwes (fig. 6), word met die sterilisering van 
brouersgis meer voedingsfaktore vermietig as net die vitamien B, van die gis. 


Hoewel die diere op rantsoen III (bevattende ongesteriliseerde gis) aanvanklik 
heelwat ligter was as dié in die ander groep, bereik hulle binne vyf weke `n 
gemiddelde gewig van 109.3 gram. Die groep op rantsoen ,III -- vitamien 
B,” behaal binne dieselfde periode nouliks 'n gemiddelde gewig van 80 gm. 
Soos in die geval van proewe 1 en 2, toon die groeikurwe van laasgenoemde 
groep ook heelwat skommelinge inplaas van 'n reëlmatige gewigstoename van 


ongeveer 10 gm. per week, soos by die alternatiewe groep met vars brouersgis 
in die rantsoen. 


Ook in gedrag het die twee groepe van mekaar verskil. Die groep op die 
vongesteriliseerde gis”-rantsoen was naamlik veel rustiger en het baie minder 


FIG. 7 
Foto om aan te toon hoedat proefdiere op 'n ,gesteriliseerde gis - vit. B, ”"-rantsoen 


die hare deur trigofagie verloor. 


Bo: Rot wat in `n afsonderlike hokkie gehou was en waarvan slegs die bereikbare 
velstreke kaalgevreet is. 


Onder: Rot wat saam met 'n groepmaat in een hok gehou was en waarvan die haarkleed 
oor die hele liggaamsoppervlakte beskadigings opgedoen het. 

TABEL I (b) 


VITAMIEN -B- KOMPLEKSMENGSELO) 


Hoeveelheid afgeweeg 


Hoeveelheid 


BESTANDDELE by aanmaak van die in 

[ | j elk mengsel 0.3461 gram 
Riboflavien EE MO LMIEE 0.60 gram 6,000 gamma 
Eiidoksie RA ED N SOEN] GE 0.40 4,000 j 
@adantotensat EA AR OV 1.60 16 mgm 
P-aminobensoisuur 10.00 100 ” 
Inositol mL AA POOR 200 " 
Niasien Rm NE POOR 20 
Biotien ae AE EG EE 100 EE) 
TOTAAL (GRAM) EE 0.8461 gm. 

TABEL I (ce) 


Hoeveelheid afgeweeg 
by aanmaak van die 
mengsel (gram) 


Hoeveelheid 


SOUTMENGSELUC') 


in 
40 gm. (gram) 


NaCl i 335.0 gram 6.5484 
K,HPO, (Watervry) 6449 ,, 12.6062 
Ca(H,PO, HO 1436 2.8070 
MgeSO,.7H, Oo de EET MEET STA, 204.0 3.9877 
Ferri-sitraat. 6GH,O.. Me EP Po AE SEM 1.0751 
TAN. EA OE DiE MAR L 16% 0.0313 
MnSO, SH, Oo RS ek NA 224M N 0.4379 
ZnCL, 2H.O AA od ak AE ERK OS. 0.0098 
té OMSIEO MerARE EWE EER ML DE 0.0117 
CaCO, 6387 12.4850 
TOTAAL (GRAM) 2046.3 40.0000 


Ca, Ve VERHOUDING — ET 1.86: N 


VOETNOTE. 


(i) Kaloriewaardes is bereken volgens die formule: 


K/00 gm — ix (ET RIHIES XV] E BE) x 100 


W 
Waar: B — Gewig eiwit in rantsoen 

k — Gewig koolhidraat in rantsoen 

V — Gewig vet in rantsoen 

W — Totale gewig van mengsel 

b, — Kaloriewaarde van brouersgis in die rantsoen (— 1382 Kal/100 gm, 
volgens tabelle in ,Feeds and Feeding” van F. B. Morrison, 1949. The 
New York Publ. Co. Ithaca, N.Y.). Agar-agar kom nie in aanmerking 
by hierdie berekenings nie. 

(ii) MeCollum 185. 

(ii) Brouersgis is in lae van ongeveer #” dik, in aluminiumpanne gestrooi en vir ses 
uur in 'n outoklaaf verhit onder 15 lb. druk (120%). Hierna is dit gedroog in 'n 
elektriese oond by 60“C en tot 'n poeier gemaal. 

(iv) Dekstrinering van stysel is as volg uitgevoer: Aartappelstysel is met kraanwater 
gemeng tot 'n dik pap, oorgebring in panne en gebak tot 'n harde brood waarna 
dit fyngemaal is. 

(v) Volgens Olson en medewerkers, J. Biol. Chem. 1948, 175; p. 489. 

(vi) Hierdie is 'n Phillips-en-Hart-soutmengsel. (J. Biol. Chem., 1989, 109; p. 657) in 'n 
effens-gewysigde vorm. Meer MnSO, is bygevoeg volgens die resep van Congert en 
BElvehjem (J. Biol. Chem, 1941, 188; p. 555). Die soute K ,HPO, BELO Neer 
Ca, H, Me), 2 is onderskeidelik vervang deur K HEO, en Ca(H PO,), B, Oo. maar 
Hoeeeihede is so gekies dat die Ca :P- verhouding dieselfde is as 3E van die 
Congert-Elvehjem-modifikasie. 


van hulle rantsoen uit die voedselbakkies geskrop as die ander groep. 

Ten opsigte van die haarkleed was hier ook opvallende verskille. Waar 
die haarkleed van die diere op die ,ongesteriliseerde gis”-rantsoen daar heel- 
temal normaal uitgesien het, was daar by dié van die alternatiewe groep minder 
glansigheid en duidelike tekens van trigofagie oor die hele veloppervlakte (vgl. 
fig. 7 onder). T 

Die afgesonderde rot (fig. 7, bo) het slegs ligte beskadiging op die buikvel 
en linkervoorblad opgedoen, d.w.s. op daardie streke wat die dier met sy tande 
kon bereik — 'n waarneming wat aandui dat die haarverlies van die proefdiere 
yan proewe 1 en 2 toegeskryf moet word aan trigofagie wat op sy beurt deur 
rantsoen-ongeskiktheid veroorsaak 'is. 

Proef 5. In verband met die verskil in die voedingswaarde van gesterili- 
seerde en nie-gesteriliseerde brouersgis, wat in die voorafgaande eksperiment 
duidelik opgewys het, is — om hierdie afdeling af te sluit — nog een vraagstuk 
ondersoek. Dit was naamlik om vas te stel in hoeverre die B-vitamiengehalte 
van gis kwalitatief deur sterilisering verlaag word en of ook ander voedimgs- 
waardes behalwe die reeds bekende B-vitamiene deur hierdie behamdelimg 
verlore gaam. Met hierdie kennis sou lig gewerp kon word op die vraag of 
die interprestasies van vorige ondersoekers, wat van ,,gesteriliseerde gis"- 
rantsoene g`bruik gemaak het vir senuweedegenerasiestudies, heeltemal 
geregverdigd was, al dan nie. 

Vir hierdie doel is drie werpsels van vyf jong rotte vanaf die 15de dag na 
geboorte vir 'n periode, wat gewissel het van 20—28 dae, op 'n ,gesteriliseerde 
gis”-rantsoen (,I1I1 -4 vitamien B,”) geplaas — eers saam met die moeder- 
diere totdat laasgenoemdes op die 21ste dag na geboorte van die kleintjies, 
verwyder is. Hierna is die rotte in drie groepe (A, B, en CO) gerangskik. Elke 
rot was in 'n afsonderlike hokkie, en die groepe is onderskeidelik op rantsoen 
“III 4 vitamien B,,” IV en V geplaas. (Gedurende die daaropvolgende twee 
maande is die liggaamsgewigte weekliks genoteer. Om 'n growwe aanduiding 
“e kry van die invloed van die drie verskillende rantsoene op die haargroei- 
snelheid van die onderskeie diergroepe, is hulle liggaamshare na verloop van die 
eerste maand met 'n oplossing van natriumsulfied verwyder. Dir finale voorkoms 
van die proefdiere is op die laaste dag van die proef op 'n foto vasgelê (vgl. 
fig. 8(a)). 

Die samestelling van die rantsoene wat in hierdie proef aangewend is, 
word in tabel ! aangegee. Duidelikheidshalwe kan die doel vir gebruik daarvan 
n hulle onderlinge verskille net kortliks weer hier opgesom word: (i) Rantsoen 
RAN Er B, (van diergroep A) het onder andere 20.42 persent gesteriliseerde 
brouersgis en vitamien B, (4—8 mgm./1,224 gm.) bevat. 

(ii) Rantsoen V (van groep C) was van dieselfde samestelling as rant- 
soen ,111 4 B,” met dié uitsondering dat ongesteriliseerde brouersgis gebruik 
is. Aanwending van hierdie twee rantsoene sou weer bevestig wat reeds in 
proef 4 waargeneem is, nl. die uitwerkingsverskille tussen ongesteriliseerde 
brouersgis en gesteriliseerde brouersgis -- vitamien B,. Die diergroepe wat 
hierdie twee rantsoene ontvang het, kan dus as die: kontrolegroepe van eksperi- 
ment 5 beskou word. 

(iii) Rantsoen IV het bestaan uit rantsoen II -- vitamien B-kompleks. 
Die samestelling van laasgenoemde mengsel was volgens dis resep van Olson 
en medewerkers (1948) (tabel 1(b)?) en is, gedurende die twee maande wat 
die proef geduur het, onderskeidelik in hoeveelhede van (0.3501 en (0.7002 

gm./1226 gm. rantsoen toegedien. Hierdie substitusie met B-vitamiene sou, 
indien daar wel B-vitamiene (uitgesonderd vitamien B,) deur sterilisering 
vernietig word, moodwendig die voedingswaarde van rantsoen III -* B,” 
verhoog, en hierdie verhoging sou dan in die groeikurwes vam die proefdiere 
weerspieël word. Deur 'n vergelyking te tref tussen die groeikurwes van 
proefdiere op hierdie rantsoene en proefdiere op rantsoen ,,I1 - vitamien 
B,” sou dus vasgestel kon word of die gesteriliseerde brouersgis genoegsame 
hoeveelhede van die bekende lede van die vitamien B,-kompleks bevat vir 
atiaminoseproefwerk. Verskille tussen die groeisnelhede van die diere op 
rantsoen IV (groep B) en dié op rantsoen V (groep C) sou weer aamdui of 
daar ook ander voedingsfaktore — behalwe die bekende B-vitamiene — met die 
sterilisering van brouersgis vernietig word. 

Die relatiewe groeisnelhede (volgens Fisher, 1936) van die drie rotgroepe 
van hierdie proef word in fig. 8(a) grafies voorgestel. Soos duidelik uit hierdie 
figuur blyk, groei die rotte van groep A (rantsoen ,II1 -* B,”) baie stadig. 
Hulle gemiddelde weeklikse gewigstoename het gedurende die eerste maand 
10.1 gram per 100 gram beloop en gedurende die laaste maand slegs 5 gram 
per 100 gram. Dit het geskied ten spyte van die feit dat vitamien B, 
gedurende die laaste maand van die proef in dubbeld die benodigde hoeveelheid 
toegedien is. Substitusie van rantsoen ITII met die kristallyne B-kompleks- 
mengsel van Olson et al. (1948) (groep B) veroorsaak wel `n verhoging van die 
groeisnelheid ten opsigte van groep A. Hierdie verhoging het aanvanklik op 'n 
gemiddelde van ongeveer 1 gram per week te staan gekom en gedurende die 
laaste fase van die proef op ongeveer 2 gram (vgl. staafgrafieke A en B, 
fig. 8(a) ). Geeneen van die rantsoene, wat met B-vitamiene gefortifiseer was, 
kon egter so `n merkwaardige groei-stimulerende invloed hê soos die ongesterili- 
seerde gis in rantsoen V (groep CO) nie (vgl. staafgrafieke A, B en C, fig. 8 (a)). 
Gedurende die eerste maand was die gemiddelde relatiewe groeisnelheid van 
groep C meer as dubbeld dié van groep B. Hierdie verskil was heelwat kleiner 
gedurende die laaste fase van die eksperiment. (Genoemde verskynsel moet 
egter toegeskryf word aan die feit dat die diere van groep C op hierdie stadium, 
weens hulle snelle groei van vroeër, reeds baie nader aan die stadium van 
volgroeidheid was as die ander groepe. Hulle groeisnelheid kon derhalwe nie 
meer soveel van dié van die ander groepe verskil soos gedurende die eerste vier 
weke nie. Verdubbeling van die dosisse B-vitamiene in die rantsoene gedurende 
die laaste vier weke het geen merkbare verhoging in die groeisnelhede van die 
betrokke diergroepe teweeggebring nie. Die groeiverskille wat hierdie groepe 
(A en B) in die voorafgaande vier weke ten opsigte van groep D getoon het, 
was derhalwe nie te wyte aan kwantitatiewe tekorte van die toegevoegde vita- 
miens nie. Die ontharingsproses (met natriumsulfied), wat aan die begin van 
die 5de week plaasgevind het, het 'n merkbare nadelige invloed op die groei 
van die diere gehad. Hulle relatiewe groeisnelhede het derhalwe aansienlik 
gedaal gedurende dir 5de week. In die daaropvolgende week het die diere egter 
weer met verdubbelde tempo gegroei (vgl. fig. 8(a) ) en die gemiddelde waardes 
(in die staafgrafieke weergegee) kon derhalwe nie veel deur die ontharing 
beinvloed gewees het nie. 

In verband met die invloede van die drie verskillende rantsoene op die 
haargroei van die drie diergroepe, kan die volgende meegedeel word: Ten 
eerste was dit nie moontlik om akkurate standaarde vas te lê waarvolgens 
haargroeisnelheid en haarkwaliteit uitgedruk kon word nie. Vergelykings 

FIG. 8 


(8) Grafiek om die invloed van drie verskillende gis-bevattende rantsoene op die 


(b 


— 


relatiewe groeisnelheid van drie verskillende groepe rotte aan te toon. Die 
rantsoen van A bevat gesteriliseerde brouersgis -- vitamien B, die van B 
gesteriliseerde brouersgis -- vitamien B-kompleks en die van C ongesteriliseerde 
brouersgis. Die verskil tussen A en B toon aan dat ook die B,-kompleks deur die 
hittebehandeling van die gis benadeel word, terwyl die verskil tussen B en C 
op 'n vernietiging van ander onbekende voedingsfaktore dui. 
Foto om die voorkoms van groepe A (bo), B (in die middel) en C (onder) na die 
afloop van die eksperiment te illustreer. let op die verskille in grootte tussen die 
drie groepe, asook die mate van herstel van die haarkleed, wat 'n maand vantevore 
met natrium-sulfied verwyder is. 

is verder bemoeilik deur die feit dat die proefdiere nie van 
dieselfde werpsel of ouderdom was nie en die haargroeisiklusss dus nie in alle 
gevalle ooreengestem het nie (vgl. hoofstuk 1, bls. 8). Selfs by rotte van 
dieselfde groep is dikwels individuele afwykings teëgekom, Soos byvoorbeeld 
blyk uit `n vergelyking tussen die onderste ry rotte (groep C) in fig. 8(b). 

Enkele waarnemings kon tog ten spyte hiervan gemaak word, hoewel dit 
hoofsaaklik berus het op ruwe skattings van die groottes van veloppervlaktes 
wat op 'n bepaalde tyd na ontharing nog onbegroeid, of halfbegroeid was, en op 
taksering van die haarkwaliteit. F 

Die resultaat van hierdie waarnemings kom op die volgende neer: Soos 
in 1936 deur Butcher vasgestel, is deurgaans gevind dat die hare van sekere 
goed afgebakende, bilateraal simmetriese velstreke op bepaalde stadia in 'n 
toestand van groei kan verkeer, onderwyl die haarfollikels van 'n aangrensende 
velstreek in rus kan verkeer. Vanweë hierdie verskynsel van sikliese en plan- 
matige haargroei, het die hare van die rotte dus nie na die ontharing tegelyk 
begin groei nie (vgl. fig. 8(b)). Uit 'n vergelyking tussen die boonste en 
onderste rye rotte (groepe A en C onderskeidelik) in fig. 8(b), blyk duidelik 
dat die follikel-rusperiodes aansienlik langer is by diere op 'n ,gesteriliseerde 
gis 4 vitamien B,-rantsoen”; die onbehaarde en halfvolgroeide velstreke 
was, toe die foto geneem is, by hierdie diere heelwat meer en groter as by die 
diere op die ,,ongesteriliseerde gis”-rantsoen. Ook was die haarkwaliteit van 
groep A baie swakker; die hare was heelwat dunner, fyner en betreklik 
glansloos. Wat betref die hare van diere wat die volledige B-kompleksmengsel 
saam met rantsoen III ontvang het, d.w.s. groep C (rantsoen IV), was daar wel 
'n verbetering ten opsigte van die reeds genoemde groep A. Dat die haargroei 
van hierdie groep egter nog `'n duidelike agterstand getoon het ten opsigte van 
groep C (ongesteriliseerde gis) word ewe duidelik in fig. 8(b) geillustreer 
(vgl. middelste en onderste rye). By laasgenoemde groep (C) was die haar- 
groei beslis die vinnigste en die hare van normale kwaliteit. 

Uit bostaande waarnemings moes dus die gevolgtrekking gemaak word 
dat brouersgis — soos trouens ook uit proef 4 geblyk het — gedurende `n 
sterilisering van 6 uur by 15 pond druk (ongeveer 120” C.), `'n aansienlike 
gedeelte van sy groeistimulerende voedingsfaktore verloor. Hierdie verlies 
kan, te oordeel na die relatiewe groeisnelhede van groepe A, B en C, mie met 
vitamien B, of vitamien B-kompleks volwaardig aangevul word mie. HB?n 
gedeelte van daardie hitte-beskadigde faktore kan wel in die vorm van 
B-vitamiene teruggeplaas word, maar daar is bepaald nog 'n fraksie waarvan 
die identiteit onbekend blyk te wees. 

Soos die somatiese groei, word die haargroei eweneens ten nadele 
beinvloed wanneer diere op 'n ,,gesteriliseerde gis - vitamien B,”-rantsoen 
gehou word. Toevoeging van 'n kristallyne B-kompleksmengsel bring in hierdie 
verband maar gedeeltelik 'n verbetering aan. 


Afdeling B 
Die proefwerk van hierdie afdeling was toegespits op ondersoek van die 
atiaminos`-sindroom en die vraag of Wallerse degenerasie by atiaminotiese rotte 
intree al dan nie. 'n Ondersoek van hierdie aard vereis natuurlik dat, soos reeds 
onder proef 1 aangehaal, twee identiese rantsoene waarvan die een volledig 
en die ander tiamien-vry is, by twee diergroepe aangewend sal word. Kort 
voordat die gebreksdiere doodgaan, most die histologiese werk kan onderneem 


26 


word. ln breë trekke is dit dan ook die prosedure wat deurgaans in hierdie 
afdeling gevolg is. 

Proef 6. Aangesien die resultate van die vorige afdeling aan die lig 
gebring het dat `n ,,gesteriliseerde gis”-rantsoen hoegenaamd nie doeltreffend 
is vir die werk wat in hierdie afdeling beoog is nie, is 'n meer ,,moderne” (rein 
sintetiese) rantsoen (VI) in hierdie proef aangewend. In hierdie rantsoen word 
uitsluitlik van kristallyne B-vitamiene gebruik gemaak in plaas van gesterili- 
seerde brouersgis. 

Ten einde koprofagie op sodanige wyse te beperk dat akute atiaminose 
opgewek kon word, is die proefdiere hier weer in afsonderlike hokke gehou, 
behalwe in geval van een groeppaar (B, en B,) waar die doel was om vas te 
stel of die diere ook op hierdie rantsoen neigings tot trigofagie sou toon. 
Langs hierdie weg kon dus inligting ingewin word omtrent die volledigheid 
of onvolledigheid van die betrokke sintetiese rantsoen, aangesien uit die vorige 
afdeling geblyk het dat proefrotte gewoonlik 'n neiging tot trigofagie toon sodra 
hulle vir 'n lang tyd op `n onvolledige rantsoen geplaas word. 

Volgens McCarrison (1931) kan die patologiese verskynsels van `n akute 
(eksperimentele) atiaminose heelwat verskil van dié van die ,,natuurlike” 
gebrekstoestand. In hierdie proef is ook `n poging aangewend om 'n sodanige 
natuurlike” gebrekstoestand te skep (groeppaar A, en A,) dat vasgestel kan 
word of hierdie toestand aanleiding sou gee tot 'n meer uitgesproke senuwee- 
degenerasie. 

Die proefdiere was hier weer jong rotte van tussen 22 en 25 dae. Almal 
was voor die groepsverdeling vir vyf dae op 'n tiamienvrye-rantsoen (VI) sodat 
hulle tiamienreserwes laag kon wees met die aanvang van die proef. Op 
hierdie stadium is die diere verdeel in drie groeppare en onder ietwat verskillende 
omstandighede gehou soos kortliks weergegee word in die volgende tabel. 


TABEL II 
Aantal ! 
Groep Ee Vit. B, Algemeen 
A, 4 Ta Rantsoen: VI. Een spesiale voeding met 
Kontrolegr. rantsoen I op 8ste dag van proef om 'n meer 
natuurlike” vorm van atiaminose by gebreks- 
A, 4 Nee | STOEP te verwek. Groeppaar genoem: ,Natuur- 
Gebreksgr. like atiaminose”-groeppaar. 
E. 4 J 
Kontrolegr. P Rantsoen: VI. Kontrole- en gebreksgroep elk 
' ———l in 'n afsonderlike hok. Genoem: ,,Trigofagie”- 
B, 4 Nee |ETOeppaar. 
Gebreksgr. 
s 5 J 
Kontrole s Rantsoen: VI. Diere in afsonderlike hokke 
gehou. Genoem: ,Akute atiaminose”-groep- 
es 5 Nee DE 
Gebreksgr. 

Een rot uit groep B, is op die 34ste dag van die proef gefotografeer om 
die mate van trigofagie aan te toon (vgl. fig. 11). Uit groeppaar C (,akute 
atiaminose”-groeppaar) is ook op die 27ste dag twee diere vir fotografering 
gekies om die voorkomsverskille tussen 'n akuut-atiaminotiese en 'n kontroledier 
te kan illustreer (vgl. fig. 10). Elektrokardiogramme is gemaak van twee pare 
rotte, uit groeppare C en B nadat die pare onderskeidelik 22 en 33 dae op 
proefrantsoen was. Die doel hiermee was om die hartsnelhede te bepaal. 

Gewigsveranderinge is weekliks aangeteken soos in die vorige proewe en 
word in fig. 9 grafies voorgestel. Die histologiese werk is begin nadat twee 
gebreksdiere — uit groepe A, en C, onderskeidelik — aan atiaminose beswyk 
het. 

Om die Marchi-snitte van atiaminotiese senuweeweefsel te vergelyk met 
senuweeweefselsnitte waarin tipiese degenerasiekolle voorkom, het sommige 
ondersoekers in die verlede meestal gebruik gemaak van snitte van senuwees 
wat 'n paar dae vooraf meganies beskadig was. Skrywer het dit egter 
geriefliker geag om hier van verlengde rugmurgsnitte van die vitamien A-vrye 
rot gebruik te maak. Hierdie rotte was vir 35 dae op 'n vitamien A-vrye 
rantsoen (rantsoen VII) en het 'n uitgesproke xeropthalmia getoon in verge- 
gelyking met hulle kontrolemaats wat daar normaal uitgesien het. Soos 
aangetoon in fig. 12 het die verwagte degenerasiekolle baie sterk in snitte van 
die vitamien A-vrye weefsels opgewys, en die fotomikrografieë word spesiaal 
hier weergegee om hulle later te kan vergelyk met ander van atiaminotiese 
senuweesnitte. 

Die volgende is 'n samevatting van (A) die simptomatologie van die proefdiere 
onder die toestande hierbo aangegee (vgl. tabel IT) en (B) die histologie van die 


FIG. 10 
Foto's van rotte uit groep C (proef 6) om die verskille tussen 'n kontrole-dier (bo) 
en sy akuut atiaminotiese werpselmaat (onder) aan te toon. Let op die tekens 
van vermaering by die atiaminotiese dier. 

senuweestelsel van hierdie diere vir sover dit die aan- of afwesigheid van 
Wallerse senuweedegenerasie betref. 

A. Simptomatologie. Soos in fig. 9 deur die grafiese voorstellings 
aangedui word, was daar uitgesproke groeiverskille tussen kontrole- en gebreks- 
groepe. Kontrolegroepe het teen 'n redelike snelheid van 138 — 17 gram per 
week in gewig toegeneem. Die akute gebreksgroep (C,) daarenteen, het slegs 
gedurende die eerste twee weke gegroei en daarna geleidelik in gewig afgeneem 
totdat hulle, teen die einde van die vierde week, weer byna net soveel geweeg 
het as op die eerste dag van die proef (vgl. ook fig. 10). Gebreksgroep B, van 
die ,trigofagie”-groeppaar toon weer blyke van die invloed van koprofagie 
omdat die diere hier as 'n groep saamgehok was. Om hierdie rede daal die 
groeikurwe van hierdie diere dan ook stadiger as dié van groep C, en het 
geeneen van daardie rotte in die loop van die proef vanself doodgegaan nie. 
Wat meer is, in plaas van tussen die vierde en vyfde week gewig te verloor — 
soos verwag sou word — begin hierdie rotte weer opnuut te groei (vgl. ook 
proef 2, fig. 3). As die diere van hierdie groep nie op hierdie stadium gedood 
is nie, sou hulle heelwaarskynlik nog lank op hierdie trant kon voortgaan. 
Rotte van groep A, (,natuurlike” gebreksgroep) groei vir drie weke byna 
parallel met hul kontrolemaats, verloor dan geleidelik gewig en bereik die 
finale stadium van uitputting vier weke later as wat by die ,akute” gebreksgroep 
(C,) die geval was. Hierdie verskil moet natuurlik aan die invloed van daardie 
ekstra voeding met die stapelrantsoen toegeskryf word. 


Wanneer proefrotte nie van beddegoed voorsien word nie — soos bv. in 
`n draadboomhok — is hulle van nature geneig om hulle voedsel uit die vo*dsel- 
bakkies te skrop, en kan die voedselinname in sulke gevalle nie sonder spesiale 
fasiliteite bepaal word nie. Dit kan egter maklik deur blote waarneming 
vasgestel word dat anoreksie van die ergste graad by die gebreksdiere moes 
ontstaan het. Hulle was opvallend traag om te vreet, die daaglikse hoeveelheid 
ontlastingsmateriaal het mettertyd verminder en die ontlastings-,pilletjies” het 
kleiner geword. By disseksie is uiters geringe hoeveelhede onwelriekende rumen 
in die spysverteringskanaal aangetref. 

Sianose van die pot- en stert was by die gebreksdiere baie opvallend. 
Toe die diere voor disseksie in 'n koolgasatmosfeer geplaas is, het dit geblyk 
dat die gebreksdiere heelwat langer as die kontrolediere teen die gasvergiftiging 
kon weerstand bied. 


Oor die algemeen het die gebrekstoestand hom nie as 'n uitgesproke 
polineuropatie voorgedoen nie. ln vergelyking met die kontroles was die 
gebreksdiere aanvanklik meer aktief, ,,soekend” en meer prikkelbaar, te oordeel 
na reaksies op allerlei prikkels soos hoë geluide, `n tikkie teen die hok en so 
meer. Hirrdie verskynsels geld egter net vir die periode voordat gewigsverlies 
begin intree. Daarna het die diere rustiger geword en kon mens hulle meestal 
in `n sittende houding aantref. 'n Tipiese houding was om teen die vertikale 
wand van die hok vas te klou — gewoonlik so na as moontlik aan die straal- 
verwarmers wat in die kamer aangebring was. Loopbewegings was in geen 
2psig abnormaal nie, afgesien van 'n mate van ,steierende gang” wat gedurende 
die finale stadium van uitputting ingetree het. Dit het egter eers gedur`nde 
die laaste vier tot agt uur voor die dood te voorskyn getree. Dit wou voorkom 
asof die oorsaak hiervoor eerder 'n algemene verswakking en `n gebrek aan 
inisiatief” kan wees as 'n ineenstorting wat tot die senuweestelsel beperk sou 
wees. 'Trouens, sulke simptome soos ,,sleep van die ledemate” (paralis5), 

FIG. 11 
Tekens van trigofagie by rotte uit groep B, (proef 6). Hierdie dier was vir 34 dae op 


'n ,,volledige,” rein sintetiese rantsoen (VI). 


a1 


trekkings” en ,sirkelgang,” wat gewoonlik genoem word as tekens van senuwee- 
abnormaliteit, is in geen geval waargeneem nie. Di2 finale stadium het 
gewoonlik baie skielik en opvallend ingetree. 

Die hare van die kontrolegroep het heeltemal normaal voorgekom ten 
2psigte van kleur en kwaliteit. Daar was egter tekens van trigofagie, veral in 
die geval van die ,trigofagie”-groeppaar waar die diere nie in afsonderlike 
hokke gehou was nie (vgl. fig. 11). By al hierdie diere het kaal kolle op die 
vel voorgekom op plekke soos agter die ore, teen die nek, voorblaaie en op die 
buikwand. 'n Ander tipiese verskynsel — spesifiek by die gebreksgroepe — 
was die neiging van die haarkleed om orent te staan en in die latere stadia `n 
vuilgeel kleur aan te neem. ln sommige gevalle het die sterte van die gebreks- 
diere 'n skubberige voorkoms gekry, wat moontlik te wyte was aan 'n sekondêre 
vettekort as gevolg van die anoreksie. 

Soos geblyk het uit die elektrokardiogramme het by die ,akute atiami- 
nose”-groep reeds op die 22ste dag `n mate van bradikardie ontstaan. By een 
rot uit hierdie gebreksgroep was die aantal hartslae per minuut op daardie 
stadium slegs 400 in vergelyking met 475 per minuut by sy kontrolemaat. Na 
33 dae was die bradikardie nog meer uitgesproke by die voorbeelde wat uit 
groeppaar B gekies is. Die verskil was hier naamlik 94 hartslae per minuut. 


(a) FIG. 12 (b) 
(a) Osmium-neerslae as tekens van Wallerse (b) Kontrole 
degenerasie in 'n Marchi-preparaat van 
die verlengde rugmurg van 'n rot wat 
vir 85 dae op `n vitamien A-vrye 
rantsoen gehou is. 

B. Histologie. Die waarnemings, wat onder hierdie hoof beskryf word, 
is gemaak op serie-snitte van die mervus ischiadicus, rugmurg en verlengde 
rugmurg verteenwoordigend van alle kontrole- en gebreksdiere wat vir hierdie 
proef gebruik is. 


Hoewel al die rotte in gebreksgroepe A, en C, die tipiese simptome van 
atiaminose in die ergste graad getoon het (sianose, anoreksie, vermaering, 
verswakking), kon daar in geen geval uitgesproke verskille tussen die histolo- 
giese voorkoms van die Marchi-snitte van hulle ischiadicus-senuwees en dié van 
die kontrolediere waargeneem word nie. Dieselfde geld ook vir die groepe wat 
in een hok gehuisves was. Soos blyk uit die tipiese voorbeelde wat in fig. 18 


weergegee word, was daar weinige aanduiding van die sogenaamde ,,Marchi- 
balls.” 


Wat in verband met die ischiadicus-snitte gesê is, geld ook vir die 
rugmurgsnitte, behalwe dat hier tog dikwels 'n aantal ,,Marchi-balls” voorgekom 
het (val. fig. 14; voorbeeld uit groep B,). Hierdie ,Marchi-balls” was egter 
baie sistematies gerangskik en was nie net beperk tot snitte van gebreksdiere nie. 


Mikroskopiese ondersoekinge op die verlengde rugmurg-snitte het ook 
niks positiefs aan die lig gebring nie. Soos by die ander preparate, was die 
osmium-korrels (,Marchi-balls”) hier ook maar klein en in sommige gevalle 
byna onsigbaar, en het ook hier by kontrole- sowel as gebreksgroep-snitte 
voorgekom. (Die voorbeeld in fig. 15 weergegee, is van 'n kontrolerot uit 


groep B.) 


FIG. 18 
(a) 

FIG. 18) 


FIG. 18(e) 


Fotomikrografieë van Marchi-preparate van die ischiadicus-senuwee van verskillende 
rotte om die afwesigheid van `Wallerse degenerasie by die atiaminotiese rot te 
illustreer. (a en b) Voorbeelde van akuut-atiaminotiese dier (groep C 3) (c) Voorbeeld 


van 'n kontroledier uit groep B,. 

FIG. 14 


Fotomikrografie van 'n Marchi-preparaat van die ventrale rugmurg- 

kolomme van 'n rot uit groep B, (proef VI). Hierdie snit is 'n tipiese 

voorbeeld van alle rugmurgsnitte en toon 'n geringe mate van osmium- 
neerslag, wat by sowel komtrole- as gebreksdiere opgewys het. 

FIG. 165 


Fotomikrografie van 'n ventrale kolom van die verlengde rugmurg, net 

agter die vierde ventrikel. Hierdie voorbeeld is van 'n rot uit groep B, 

(proef 6) en toon die mate van osmiumneerslag wat in die meeste van die 
verlengde rugmurgsnitte waargeneem kon word. 

BESPREKING 
1. Die invloed van steriliserimg op die voedingswaarde van brouersgis 


Vir enige studie van 'n avitaminose sindroom, is dit uiters noodsaaklik 
dat alle voedingsfaktore — behalwe die betrokke proeffaktor — in die proef- 
rantsoen teenwoordig sal wees. In verband met die vitamien B,-vrye rantsoen 
vind baie ondersoekers (waaronder Coward, 1947) dit gerieflik om die vitamien 
B,-kompleks toe te dien in die vorm van gesteriliseerde. brouersgis. Coward 
(1947) verklaar in hierdie verband dat ,, . . . . 20% yeast autoclaved as 
described (6 hours at 15 lbs. pressure) will provide abundance of B-vitamins 
other than B, with a fair margin of safety.” 

Die ongeldigheid van hierdie stelling het egter reeds voor 1947 taamlik 
sterk op die voorgrond begin tree, veral na aanleiding van die ondersoekinge 
van Van Etten en medewerkers (1940), Cheldelin et al. (1948) en dié van 
Wintrobe en medewerkers (1944). Laasgenoemde ondersoekers het byvoorbeeld 
gevind dat die pantoteensuur-gehalte van die gis ingrypend deur sterilisering 
verlaag word en maak dan ook tereg die stelling dat ,,. . . certain effects here- 
tofore attributed to lack of thiamine may have in reality been due to lack of 
pantothenic acid.” Volgens die werk van Cheldelin (1943) geld hittebeskadiging 
ook vir ander van die bekende lede van die B-kompleks, soos riboflavien, 
nikotiensuur, biotien en foliensuur. Dit kan ook gebeur dat, al is `n betrokke 
vitamien nie noodwendig (soos tiamien en pantoteensuur) hitte-labiel nie, 
die vitamien in die onverteerbare, hitte-beskadigde eiwitbestanddele van die 
gesteriliseerde produk ,,vasgevang” kan word, en sodoende ontoeganklik word 
vir die dier (Cheldelin et al., 1943; Melnick en Oser, 1949). 

Die bevindinge in hierdie verband wat in die vorige hoofstuk (proef 5) 
uiteengesit is, blyk dus heeltemal in ooreenstemming te wees met die werk van 
vroeëre ondersokers; die lae groeisnelheid wat die diere van groep B ten 
opsigte van diergroep A toon, kan sonder twyfel teruggevoer word tot die een 
of ander vorm van hitte-beskadiging wat die B,-kompleks van die gis met 
sterilisering kan ondergaan. 

Dit is egter moeilik om 'n verklaring te vind vir die tweede belangrike 
waarneming wat in proef 5 gemaak is. Soos duidelik blyk, is daar 'n aansienlike 
verskil tussen die gemiddelde groeisnelheid van die diergroep op die ,ongesteri- 
liseerde gis”-rantsoen (C) en dié van groep B, op die ,gesteriliseerde gis 
vitamien B-kompleks”-rantsoen. Vars brouersgis stimuleer dus die somatiese 
groei ongetwyfeld in 'n groter mate as wat gesteriliseerde gis plus genoegsame 
hoeveelhede B-vitamiene dit kan doen (vgl. proef 5; staafgrafieke B en C in 
fig. 8(b)). In die lig hiervan wil dit dus voorkom asof daar, behalwe die 
genoemde hitte-beskadiging van bekende B-vitamiene ook ander belangrike 
hitte-labiele voedingsfaktore in die gis moet wees. Die aard van hierdie 
hipotetiese faktore” is egter voorasnog nie duidelik nie. 

Dit kan aan die hand gedoen word dat hierdie ,,onbekende” faktor 
moontlik foliensuur kan wees, aangesien hierdie lid van die B-kompleks nie 
by die gesubstituesrde vitamienmengsel ingesluit was nie. Volgens die werk 
van Black et al. (1942) en Geyer et al. (1947) bestaan daar egter nie grond 
vir so 'n bewering nie, want hierdie faktor word in genoegsame hoeveelhede 
deur die dermkamaal-mikroflora vam die dier (rot) gesimtetiseer sodat 'n 
proefdier nie vir sy foliensuurvoorraad van die dieet afhanklik is nie. 

Tn die tweede instansie kan 'n verklaring vir die ,,hipotetiese hitte-labiele 
faktore” moontlik gevind word in die verskynsel van hitte-beskadiging van die 
eiwitgedeelte van die gis. Hoewel laag in sistien, kan kaseien as 'n volledige 
eiwit beskou word, want dit bevat alle essensiële aminosure (vgl. Best en 
Taylor, 1945). As die rantsoen 18 persent daarvan bevat, is dit volgens Best 
en Taylor (1945) heeltemal volledig vir sover dit die eiwitgedeelta betref. By 
gebruik van 'n laer kaseienpersentasie moet egter ekstra sistien bygevoeg word 
om normale groei by die rot te onderhou. In gisrantsoene wat volgens die 
model van Coward (1947) 20 persent gesteriliseerde gis moet bevat, is egter 
slegs 12.3 persent kaseien teenwoordig en derhalwe is die dier hier vir sy 
eiwitte in 'n groot mate afhanklik van die eiwitte in die brouersgisgedeelte van 
die rantsoen. lndien die eiwitbydrae van die brouersgis dus dour sterilisering 
ontoeganklik gemaak sou word, sou gesê kon word dat daar `n eiwittekort by 
diere op 'n ,gesteriliseerde gis”-rantsoen kan ontstaan. Hittebeskadiging van 
eiwitte is trouens 'n alombekende verskynsel. Volgens Mitchell en Block (1946) 
byvoorbeeld, het sterilisering bokant 108* C. reeds 'n nadelige uitwerking op die 
voedingswaarde van graan-eiwitte. Die vermoede van hierdie ondersoekers is 
dat hittebehandeling 'n herrangskikking van die peptiedbande in die eiwit- 
molekule teweegbring om 'n gedenatureerde produk, wat teen proteolise bestand 
is, te vorm. 

Ten laaste is dit interessant om in hierdie verband te let op die ooreen- 
stemmende werk van Reader et al. (1929—19382) wat gehandel het oor die 
sogenaamde vitamien B,* of B,. Laasgenoemde. ,,faktor” wat in gis voorkom, 
is ook noodsaaklik vir rotgroei en is ook (soos vitamien B,) hitte-labiel. Reader 
(1930) maak dan ook spesiaal melding van haar ,,. . . Surprising discovery that 
the symptoms usually considered to be typical of polineuritis in rats, are really 
a mixture of symptoms due to lack of vitamine B, and B,.” In die lig van die 
nuwere werk van Briggs et al. (1943) blyk Reader se ,,hitte-labiele vitamien 
B,” egter identies te wees met 'n mengsel van die aminosure arginien, glikokol 
en sistien. Dit is dus moontlik dat die tekortkominge van 'n ,gosteriliseerde 
gis”-rantsoen deels ook toe te skryf is aan 'n tekort aan hierdie hitte-labiele 
aminosure, wat met die sterilisering vernietig word. 

Slegs deur verdere navorsing sal met sekerheid vasgestel kan word 
watter veranderinge in die gis plaasvind tydens sterilisering en of ons dit hier 
werklik te doen het met `n vernietiging van onbekende ,,faktore.” 

Wat ongetwyfeld van belang is i.v.m. hierdie verskille tussen die voedings- 
waarde van ,,gesteriliseerde gis 4 vitamien B,” en dié van ongesteriliseerde 
gis, is die feit dat dit `n aansienlike mate van twyfel werp op baie van die 
vroeëre ondersoekimge oor atiamimose. 'Terselfdertyd waarsku dit ernstiglik 
teen die onoordeelkundige aanwending van ,,gesteriliseerde gis”-rantsoene. Ons 
dink in besonder aan die resultate van vroeëre ondersoekers soos Swank et al. 
(Swank en Bessey, 1940; Swank en Prados, 1942) en Prickett et al. (1934: 1939) 
i.v.m. senuweedegenerasieverskynsels en kliniese afwykinge by atiaminotiese 
duiwe en rotte. Hulle het deurgaans van sulke gisrantsoene gebruik gemaak 
en aangesien ons tans weet dat gebrek aan riboflavien, piridoksien en pantotean- 
suur ook aanleiding gee tot senuweedegenerasie (Phillips en Engel, 1988—1939; 


* Die ,vitamien B.” van De is in 1930 deur haarself herdoop tot “B, ” en moet 
nie verwar word met die, ,B,” van Williams en Waterman (1928) nie. 

Street et al., 1941; Shaw en Phillips, 1941, 1945; Wintrobe et al., 1942 en 1944), 
en hierdie stowwe ook deur hittebehandeling ,,beskadig” word, kan die werk 
jan hierdie en die oorgrote meerderheid van die vroeëre ondersoekers beswaarlik 
sonder meer aanvaar word. 


2. Funksionele en strukturele beskadiging van die senuweestelsel by `n 
toestand van atiamimose 


Volgens die resultate wat in proef 6 verkry is, bly dir rugmurg en die 
verlengde rugmurg van die akuut atiaminotiese rot vry van Wallerse degenerasie. 
Hierdie waarneming stem dus ooreen met die resultate van Phillips en Engel 
(1938) en andere (vgl. oorsig deur Harris, 1982). Volgens die meeste onder- 
soek2ors is die degenerasie trouens eerder by die kronies atiaminotiese dier 
waar te neem as by die akuut atiaminotiese dier (Shaw en Phillips, 1941 en 
1945). Dit wil dus voorkom asof ons dit in hierdie verband te doen het met 
die moderne beskouing omtrent die biologiese belang van die vitamiene, nl. dat 
hulle in die eerste instansie noodsaaklik is vir die normale verloop van 
metaboliese reaksies (Oser et al., 1947) en nie soseer vir die instandhouding 
van weefs-lstruktuur nie. Hiervolgens sou ons dus nie verwag dat 'n 
avitaminose-toestand in die eerste instansie aanleiding sal gee tot strukturele 
“reranderinge in die weefsels nie. Die vitamiene is nie, soos by die essensiële 
aminosure, boustene in die weefselstruktuur nie, maar dien slegs as fermente 
betrokke by die funksionele verrigtinge (groei, sintese, vrystelling van energie, 
ens.). Enige strukturele veranderinge wat wel tydens 'n avitaminose-toestand 
optree is dus van sekondêre aard en het ontstaan as gevolg van die funksionele 
steuring. 

Te oordeel na die biologiese belang wat tot dusver aan tiamion toegesê 
is ten opsigte van die metabolisme van die senuweestelsel — oksidasie van 
metiel-glioksaalsuur (Peters, 1936; Lipschitz, Potter en Elvehjem, 19388) en 
sintese van asetielcholien (Mann en @uastel, 1940) — is dit egter eienaardig 
dat die akute atiaminose-toestand wat in eksperiment 6 geskep is nie eens 
simptomatologies uitgesproke senuwee-abnormaliteite veroorsaak nie. Oksidasie 
“ran metiel-glioksaalsuur en sintese van asetielcholien is immers reaksies wat in 
die nouste verband staan met normale senuweewerking, en die senuweestelsel 
openbaar immers altyd 'n karakteristieke gevosligheid vir alle faktore wat sy 
energiemetabolisme mag belemmer. Om hierdie rede word normale senuwee- 
werking so maklik verstoor deur bv. hipoglusemie of anoksie. 

Dit wil nou egter voorkom asof die steurnisse veroorsaak deur akute 
atiaminose op ander plekke in die liggaam (hart, spysverteringstelsel) van so 
ingrypende aard is dat daar geen kans is vir uitbreiding van funksionele en 
strukturele veranderinge na die senuweestelsel nie. Dies senuweestelsel is 
gevolglik nie — soos verwag sou word en soos dikwels gepostuleer is 
(Eddy en Dalldorf, 1941) — die eerste ,aangrypingspunt” van die atiaminose- 
patologie nie, en tiamien behoort dus eintlik nie meer as ,,antineuritiese 
faktor” bestempel te word nie. 

'n Verklaring vir hierdie gesigspunt i.v.m. die rol van tjamien in die 
'iggaamshuishouding mag moontlik te vinde wees in die resente waarneming 
van Salcedo en medewerkers (1948) waarna reeds in die literatuuroorsig 
“erwys is. Hierdie ondersoekers het naamlik gevind dat die tiamienkonsentrasie 
van senuweeweefsel, by weglating van tiamien uit die rantsoen, nie so ingrypend 
daal soos dié van hart-, nier- en lewerweefsel nie. Dit wil dus voorkom asof die 


39 


dier sy tiamienvoorraad gedurende 'n gebrekstoestand sodanig kan herdistri- 
bueer, dat die senuweeweefsel langer hulle vereiste konsentrasie behou ten koste 
van die ander weefsels. Moontlik beskik senuweeweefsel oor 'n spesiale vermoë 
om sy tiamienvoorraad gedurende 'n gebrekstoestand langer te kan vashou as 
wat met ander weefsels die geval is. 

Dit moet egter ook in gedagte gehou word dat die atiaminosesindroom 
nie alleenlik hoef veroorsaak te word deur die afwesigheid van energie-vrystel- 
lende (koolhidraatverbrandimngs-) of asetielcholiemn-simtetiserimgsreaksies assulks 
nie. Yudkin (1951) het byvoorbeeld redelike bewyse gelewer dat die hele 
sindroom eerder veroorsaak word deur die toksisiteit van die ophopende metiel- 
glioksaalswur. 

Daar is ook nog ander faktore wat in aanmerking geneem moet word 
alvorens met sekerheid gesê kan word dat vitamien B, van spesifieke belang is 
vir senuweestelsel. Eerstens het die senuweeletsels wat tot dusver by die 
atiaminotiese dier aangetoon is (bv. deur Shaw en Phillips, 1945, en deur 
Rinehart et al., 1949) slegs hulle verskyning gemaak madat ander simptome 
soos anoreksie, stopsetting van groei, sianose, ens. reeds lamk ingetree het. 
Hierdie letsels was dus mie primêr mie. Die letsels kon byvoorbeeld veroorsaak 
word deur die sekondêre invloed van verhongering. Soos Shaw en Phillips 
(1945) dit stel — ,in daardie gevalle waar 'n uitgerekte kroniese gebrekstoe- 
stand verwek is.” Ondersoekers vind dit trouens deurgaans moeilik om te 
onderskei tussen die senuweeletsels veroorsaak deur koniese atiaminose 
enersyds, en die wat by verhongerde diere andersyds ontstaan (Prickett, Salmon 
en Schrader, 1939; Shaw en Phillips, 1945; Woollard, 1927). 

Senuweeletsels kan ook ontstaan as gevolg van 'n langdurige anoksiese 
toestand, soos by chroniese koolstofmonoksiedvergiftiging en chroniese koolstof- 
bisulfiedvergiftiging (oorsig deur Rinehart et al., 1949). Skrywer is trouens van 
mening dat, te oordeel na die sianose en vertraagde asemhalingsbewegings van 
die atiaminotiese dier, laasgenoemde ook aan anoksie onderhewig is, en dat 
hierdeur in die chroniese gebrekstoestand `n addisionele (sekondêre) oorsaak 
vir senuweedegenerasie gesoek moet word. 

Op watter wyse die vroeër waargenome senuweedegenerasie van die 
atiaminotiese dier nou ook al mag ontstaan het, is dit egter ten sterkste te 
` betwyfel of dit 'n primêre en spesifieke verskynsel is. Pricket (1934) kon dit 
slegs in die hoëre senuweesentra van 78 persent van sy rotte aantoon en uit elf 
akuut atiaminotiese duiwe was daar, volgens die eksperimente van Shaw en 
Phillips (1945), slegs ses met `n uiters geringe perifere senuweedegenerasie. 

Hoewel vitamien B, dus nog baie algemeen bekend staan as die ,,anti- 
neuritiese faktor” is sy verband met die strukturele instandhouding van 
senuweeweefsel glad nie te vergelyk met die verband wat daar byvoorbeeld 
tussen hierdie stelsel en vitamien A bestaan nie. Die senuweedegenerasie was 
heel opvallend by die vitamien A-vrye proefdiere van proef 6 (fig. 12). Irving 
en Richards (1940) beskou hierdie degenerasieverskynsel by die dier op 'n 
vitamien A-vrye dieet dan ook as so primêr dat dit aangetoon kan word nog 
voordat enige tekortsimptome by die proefrot waarneembaar is. Verder vind 
Coetzee (1949) dat die strukturele veranderinge hier so konstant is en in so 'n 
noue verband staan met die intensiteit van die gebrekstoestand, dat dit kan dien 
as grondslag vir 'n uitstekende essai-metode vir vitamien A. Uit die resultate 
hierbo weergegee val dit egter te betwyfel of 'n dergelike essai-metode vir 
vitamien B, ooit in gebruik geneem sal kan word. 

3. Koprofagie en Voedingseksperimente 


Uit die resultate van die voorafgaande eksperimente het dit herhaaldelik 
geblyk dat die lewensduur en groeikurwes van rotte wat as `n groep tesame op 
'n vitamien B,-vrye rantsoen gehou was, baie kan verskil van dié van ander 
rotte wat individueel afgesonder word. In eersgenoemde geval word die diere 
beter in staat gestel om hulle voedingsgebreke aan te vul deur die eet van 
faeces, wat op sy beurt ryk is aan die B-vitamiene wat deur die dermkanaal- 
mikroflora gesintetiseer word (vgl. Steenbock et al., 1923; Roscoe, 1941; Richter 
en Rice, 1945; Geyer et al. 1947; Barki, 1949; Najjar en Barret, 1945). 

Ongelukkig vir ons kennis van verskeie gebrekstoestande, het hierdie 
steurende faktor — koprofagie — in die verlede baie dikwels daartoe bygedra 
dat die ondersoeker nie altyd `n ware akute gebrekstoestand by sy proefdiere 
kon verwek mie. As gevolg hiervan is die gebreksindroom dan dikwels baie 
verkeerd gesien en geinterpreteer. Ons dink byvoorbeeld hier aan 'n verklaring 
van Zimmermann (1933) in 'n kommentaar op die werk van Grinker en Kandel 
(1933) i.v.m. atiaminose. Laasgenoemde ondersoekers kon naamlik geen 
senuweedegenerasie by die atiaminotiese rot aantoon nie, maar Zimmermann het 
volgehou dat dit slegs die geval was omdat rotte soveel B-vitamiene in hulle 
liggame kan opberg ,, . . . that it is practically impossible to deplete them.” 
Klaarblyklik moes Zimmermann in sy eksperimente onbewus met koprofagie te 
kampe gehad het en vandaar sy onvermoë om die gebrekstoestand te verwek. 

Meer belangrik nog as die voorafgaande, is die feit dat die steurende 
effek van koprofagie selfs vandag nog nie altyd ten volle besef word nie. Hier 
moet skrywer verwys na resente werk van Odendaal en medewerkers (1948-49) 
waar die proefdiere ook nog in groot groepe tesame in een hok gehou is, sonder 
inagname van die steurende invloed van koprofagie. 

Ten slotte moet ons ook daarop let dat, volgens Geyer en medewerkers 
(1947), individuele afsondering in `n draadvloerhok nog nie die probleem 
heeltemal oplos nie, aangesien die rot die gewoonte kan aanleer om sy eie 
faeces te eet voordat dit deur die draadvloer kan val. Sover bekend is daar in 
atiaminose-studies nog nie so ver gegaan as om ook hierdie neiging uit te 
skakel nie. En dit is inderdaad belangrik om in hierdie verband in gedagte 
te hou dat die atiaminosetoestand wat tot dusver deur ondersoekers waargeneem 
en bestudeer is, moontlik nog nie die ware akute atiaminose was nie. Dit 
beteken dat die resultate wat tot dusver i.v.m. die metabolisme en patologie 
van die akuut atiaminotiese dier verkry is, nog altyd die moontlikheid van 
gedeeltelike komplikasie inhou, vanweë die lange duur van die gebrekstoestand 
(vgl. McOarrison, 1931). 

Hoe om koprofagie ten beste uit te skakel, is nog nie 'n uitgemaakte saak 
nie. Die dermkanaal-mikroflora kan wel maklik met behulp van die sulfa- 
verbindings (soos sulfa-suksidien) gedood word (Elvehjem en Nielsen, 1942; 
Skeggs en Wright, 1946; Najjar en Barrett, 1945; Daft en Sebrell, 1945), maar 
sulfonamiede het ook in hulle hoedanigheid as farmakologiese verbindings 'n 
direkte invloed op die proefdiere. Volgens 'n oorsig van Daft en Sebrell (1945) 
kan hulle byvoorbeeld sulke bykomende afwykings meebring soos hialine 
sklerose, arteriosklerose, watersugtige opswelling van lewerselle en 'n onvermoë 
om tiroksien te sintetiseer. 

Geyer en medewerkers (1947) het sogenaamde ,,buisvormige” hokke 
ontwerp waarin die dier gehou kan word. Die gevaar bestaan hier egter dat die 

beperkte beweegruimte van diere in sulke hokke moontlik 'n addisionele invloed 
op die proefdiere kan hê. Die probleem wag in elk geval nog op verdere 
ondersoek. 


4. Die gebruik van sintetiese rantsoene by die ondersoek van gebrekstioestande 


Uit die eksperimentele resultate blyk dat rotte, wanneer hulle op 'n 
onvolledige rantsoen gehou word, 'n sterk neiging tot trigofagie vertoon. In 
gevalle waar hierdie verskynsel ook by die diere op die kontrole-rantsoen 
waargeneem word, sal dus met 'n redelike mate van sekerheid gesê kan word 
dat daardie rantsoen nie in alle opsigte volledig is nie. 

Dit is nou waargeneem — soos vermeld onder die resultate van proef 
$ en g`illustreer in fig. TT — dat hierdie neiging nog by kontrolediere op die 
moderne (sintetiese) rantsoen (VI) van Olson en medewerkers (1948) voorkom; 
m.a.w. dat hierdie rantsoen nie in alle opsigte volledig is nie, en byvoorbeeld 
nie vergelyk. kan word met rantsoen V (bevattende ongesteriliseerde gis) wat 
diere in staat stel om `n normale haarkleed te ontwikkel nie. In. die rantsoen 
van: Olson en medewerkers (1948) moet dus nog iets ontbreek, en hierdie 
leemte sal derhalwe as gevolg hê dat die diere in die gebreksgro-p nie net 
onderwerp is aan gebrek van die betrokke proeffaktor (vitamien B;) nie, 
naar ook aan ander tekorte. 

Dit wil dus voorkom asof die opstelling van 'n proefrantsoen selfs 
vandag nog nie so `n eenvoudige taak is en proefrantsoene nog lank nie so 
betroubaar is as wat vir ondersoekinge van hierdie aard noodsaaklik is nie. 
Dit blyk in baie gevalle nog glad nie moontlik te wees om 'n proefrantsoen 
sodanig saam te stel dat die gebreksgroep nie aan 'n veelvoudige gebrek 
(,multiple deficiemncy”) onderhewig is nie (Bicknell en Prescott, 1948). In 
hierdie verband is dit ook belangrik om te let op 'n heel resente verklaring van 
Funk in die voorwoord van 'n boek van Eddy (1949). Hierdie gesaghebbende 
7erklaar naamlik: ,,The time is yet remote in spite of some optimistic findings 
of the last 20 years, that an animal will subsist, become. adult and multiply 
on a mixture of fully purified ingredients.” Hy meen verder dat die soek na 
nuwe vitamiene nog lank nie as afgehandel beskou kan word nie, en dat daar 
110g etlike sogenaamde ,,gamma-vitamiene” op identifikasie wag". 

Vir die studie van die biochemie, histologie en simptomatologie van 
gebrekstoestande is hierdie toedrag van sake werklik van die allergrootste 
belang. Dit beteken dat die gebreksgroep im sulke gevalle meestal onderhewig is 
aam die invloed van `n bykomende gebrek. 

Watter oplossing is daar nou vir hierdie vraagstuk? 'Ten eerste kan 
gebruik gemaak word van die volgende tegniek wat tot dusver algemene byval 
gevind het, maar wat — soos weldra aangetoon sal word — glad nie vry is van 
ernstige kritiek nie. Gewoonlik word daar van twee diergroepe ('n kontrole- en 
'1 gebreksgroep) gebruik gemaak. Die uiteindelike interpretasies berus dan op 


* In hierdie verband is dit interessant om te let op 'n resente bevinding van Kaunitz 
en Slanetz (1950). Volgens hierdie ondersoekers kom daar in 'n sekere fraksie van 
varkvet 'n verbinding voor wat in sy biologiese werking identies is met vitamien A 
maar chemies en spektrografies heeltemal daarvan verskil. Klaarblyklik het ons dit 
hier weer met 'n nuwe vitamien te doen. . 

die verskille tussen hierdie twee groepe en die aanname dat hierdie verskille 
veroorsaak word slegs deur die afwesigheid van die betrokke mroeffaktor im 
die rantsoen van die gebreksgroep. As die proefrantsoen nog in 'n ander opsig 
— waarvan die ondersoeker nie bewus is nie — tekort skiet, sal hierdie 
“bykomende” gebrek (volgens die aaname) nie by die uiteindelike interpretasies 
van die resultate in aanmerking geneem hoef te word nie. 

Met inagname van die gekompliseerdheid van metaboliese prosesse, die baie 
sekondêre versteurings wat deur een funksionele versteuring kan ontstaan en 
die sinergismes en antagonismes wat gewoonlik in die organisme bestaan, is 
dit egter moeilik om altyd met resultate, wat op hierdie wyse verkry is, tevrede 
te wees. (Gestel dat die kontrolerantsoen in die een of ander onbekende opsig 
(Xx) ontoereikend is, dan sal die gebreksrantsoen in twee opsigte nl. x Ha (a — 
bekende ontbrekende faktor), ontoereikend wees. Is dit nou korrek om aan te 
neem dat die gesamentlike uitwerking van gebrek a plus gebrek b net die som 
van twee afsonderlike uitwerkings kan wees? Met ander woorde dat die verskille 
tussen kontrole- en gebreksgroepe alleenlik aan die gebreksinvloed van a 
toegeskryf kan word? 

Etlike voorbeelde uit die literatuur dwing ons ongelukkig om op hierdie 
vraag ontkennend te antwoord. Om kortliks een te noem: Volgens resultate 
van Banerji (1940) en Yudkin (1951) sal rotte op 'n rantsoen, vry van vitamien 
B, maar hoog im vetgehalte (75 persent) langer as 50 dae leef en selfs in gewig 
sal toeneem. Ook op 'n vetvrye, maar vitamien B,-bevattende rantsoen groei 
en lesf rotte redelik normaal. As beide vet en tiamien egter in die rantsoen 
ontbreek, sterf die diere bimme 30 dae. Die gekombineerde gebrek van vet en 
vitamien B, is dus hier baie meer ingrypend as wanneer dit as twee afsonderlike 
voedingsgebreke sou voorkom. `n Ander voorbeeld is die feit dat 'n gebrek 
aan vitamien P by die marmot slegs blyk wanneer dit gepaard gaan met `n 
gelyktydige gebrek aan vitamien C (vgl. oorsig deur Bicknell en Prescott, 1948). 
Ons moet dus erken dat die uitwerking van 'n gekombineerde gebrek nie net 
die som, maar moontlik die produk, of selfs meer as die produk van die 
aitwerking van twee afsonderlike rantsoengebreke kan wees. 


Uit die voorafgaande moet nou volg dat, solank daar nog sprake kan 
wees van onbekende voedingsfaktore, ons nie kan verwag om deur middel van 
die tegniek van ,,vergelyking” alle vraagstukke i.v.m. die metaboliese belang 
van vitamiene op te los nie. - 


Voorlopig wil dit voorkom asof ons liewer ears moet poog om alle 
onbekende voedingsfaktore op te spoor, en dan, in die lig van daardie kennis, 
n ,,ideale” rantsoen saam te stel — 'n rantsoen van bekende samestelling en 
volwaardig in alle opsigte. Eers nadat meer sekerheid in hierdie verband 
verkry is, kan die ondersoeker terugkeer tot die meer spesifieke biochemiese, 
patologiese en fisiologiese aspekte van gebrekstoestande. 


5. Die verskynsel van sikliese diger by die rot en die invloed van voeding 
op die haargroei 


Soos reeds in die literatuuroorsig uitrengesit, moet 'n verband met 
haargroei veral twee hooffaktore in aanmerking geneem word, nl. (i) die 
gevoeligheid of reaktiwiteit van die haarfollikel vir invloede wat daarop kan 
inwerk (die ,,interne” faktor) en (ii) ,,eksterne” faktore soos bloedvoorsiening, 
hormone in die bloed en die voedingstoestand van die dier. Onder normale 

omstandighede werk hierdie faktore dan sodanig op die haargroei in dat die 
afgebakende velstreke van die rothaarkleed 'n opeenvolgende reeks siklusse 
van 382 dae elk deurgaan (Butcher, 1936). Elke siklus bestaan, volgens 
Butcher (1936) uit 'n periode van groei (16 dae) en 'n periode van rus (16 dae). 

'n Versteuring in die wisselwerking van bogenoemde faktore kan die 
duurte van die rusperiode verleng en die haarkwaliteit verswak of die rusperiode 
verkort en die kwaliteit verbeter—al na gelang van die aard van die versteuring. 
So byvoorbeeld kan 'n lae kalorie-inname tot gevolg hê dat die rusperiodes van 
die haarfollikels aansienlik verleng word en die hare, wanneer dit dan weer 
groei, van 'n swak kwaliteit is (Butcher, 1939). 

Die resultate wat in proef V in verband met die invloed van die verskil- 
lende rantsoene op die haargroei verkry is, sluit dus hierby aan en is 'n verdere 
bewys dat, soos weerspieël in die haargroei van die proefdiere, die ,,ongesterili- 
seerde gis”-rantsoen meer voedsaam was as die ,,gesteriliseerde gis”-rantsoene 
wat met B-vitamiene gefortifiseer was. 

Wat betref die meganisme waarop die haargroei deur die ontoereikende 
rantsoene beinvloed word, kan drie moontlikhede genoem word. 

Eerstens bestaan die moontlikheid dat die ,,gesteriliseerde gis”-rantsoen 
van lae eiwitgehalte is of min essensiële aminosure bevat as gevolg waarvan 
daar dan 'n gebrek aan haarboustowwe, soos sistien, kon ontstaan. Jn so 'n 
geval kan verwag word dat die haargroei daaronder moet ly, want, soos 
Butcher (1942) dit stel ,, . . . processes of maintenance take precedence over 
those of anabolic growth.” 

Tweedens moet in gedagte gehou word dat, volgens Butcher (1942), 
versterking van weefseloksidasieprosesse in die vel essensieel is vir die ontwaking 
en groei van die haarfollikel. Ook is dit algemeen bekend dat veral B-vitamiene 
'n belangrike aandeel het in die meeste weefseloksidasieprosesse. As 'n ,gesteri- 
liseerde gis”-rantsoen (bv. rantsoen IT) van 'n ,ongesteriliseerde gis”-rantsoen 
verskil met betrekking tot hierdie voedingsfaktore (vgl. bespreking 1) is dit 
moontlik dat die weefseloksidasieprosesse in die vel van die diere op eersgenoem- 
de rantsoen vertraag kan word met gevolglike vertraagde haargroei. 


Ten laaste weet ons vandag dat verhoogde bynierkorteksaktiwiteit `n 
vertragende invloed op die haargroei kan hê (vgl. literatuuroorsig oor die 
fisiologie van haargroei). Verder is dit bekend dat toestande van fisiologiese 
spanning (soos by diere op 'n ontoereikende rantsoen) aanvanklik verhoogde 
bynierkorteksaktiwiteit meebring (Dean en medewerkers, 1946; 1947); ver- 
hongering, atiaminose en pantoteensuurgebrek verwek aanvanklik hipertrofie 
van die byniere en verhoging van hulle voorrade sudanofiele en lipotropiese 
materiaal. Ons sien hierin dus `n moontlike — meer algemene — verklaring 
vir haargroei-belemmering in alle gevalle waar die dier aan 'n toestand van 
spanning blootgestel word. 


In verband met die verskynsel van sikliese en planmatige haargroei by 
die rot, is deurgaans bevind dat — in ooreenstemming met die bevindings van 
Butcher (1934) — die haarfollikels wel in bepaalde streke gerangskik is, en dat 
die groei- en rusperiodes van hierdie streke heelwat van mekaar kan verskil. 
Om hierdie rede merk ons op dat die hare van sommige van die rotte in fig. 
8(b) na die ontharing, op sommige plekke heeltemal volgroeid geraak het 
terwyl aangrensende veldele nog heeltemal kaal was. 

In hierdie verband bestaan daar nou 'n interessante vraag waarvoor daar 
tot dusver nog geen bevredigende verklaring gevind is nie. Dit is naamlik: 

Wat is nou eintlik die meganisme waarvolgens die sikliese aktiwiteit van die 
haarfollikels van `n bepaalde velstreek gereguleer word; m.a.w. wat is die 
inisiële prikkel wat die rustende haarfollikels op 'n bepaalde tydstip tot groei 
sal laat oorgaan, sonder om haarfollikels in aangrensende velstreke tot dieselfde 
mate te beinvloed? Butcher (1934—1942) meen dit is een of ander hormoon 
(moontlik tiroksien), wat deur die bloed na die follikels gebring word, en dit is 
derhalwe 'n ,,eksterne” prikkel. Dat die reguleringsmeganisme nie binne die 
haarfollikel self gesetel is nie, word verder deur veloorplantingsproewe van 
Butcher (1936) bewys; die siklusse van die haarfollikels van 'n oorgeplante 
veldeel sou hiervolgens ooreenstem met dié van follikels van die omliggende 
veldeel waarop dit oorgeplant is. 

Die voorafgaande moet nou daarop dui dat ,,die haarfollikel self die meeste 
van die tyd gereed is om op 'n eksterne prikkel (soos bv. verhoogde tiroksien- 
toevoer) te reageer (Butcher, 1939)” en dat die reaktiwiteit van die follikels 
niks met die regulering van die rus- en groeiperiodes te doen het nie. 

Dit is egter moeilik om die verskynsel van planmatige haargroei te verklaar 
sonder om die ,,interne faktor,” nl. die reaktiwiteit van die haarfollikels, in 
aanmerking te neem. Die konsentrasie van die hormone in die bloed wat die 
vel op `n bepaalde tydstip deurspoel, is tog immers in alle veldele dieselfde 
en hoekom sou die follikels in sommige veldele nou juis op daardie hormonale 
prikkels reageer en ander follikels mie? 

Daar moet dus in die haarfollikels self `n ,,interne” reguleringsmeganisme 
bestaan waarvolgens hulle reaktiwiteit teenoor ,,eksterne” prikkels van tyd tot 
tyd afneem en dan weer toeneem. Rusperiodes (periodes van lae reaktiwiteit) 
kan wel verkort word deur versterking van ,,eksterne” faktore maar dan moet 
die drempelwaarde van hierdie prikkels besonder hoog wees, soos bv. die geval 
is as die velbloedtoevoer kunsmatig verhoog word (Butcher, 1940) of tiroksien 
kunsmatig toegedien word (Butcher, 1937 en 1940). Aan die ander kant kan, 
wanneer die ,,eksterne” faktore uitbly, die haarfollikel nie tot normale groei 
oorgaan nie, al het sy siklus 'n toestand van reaktiwiteit bereik sodat die 
rusperiodes daardeur verleng word. So `n toestand tree blykbaar in met subnor- 
male voedselinname (Butcher, 1939). 

'n Hipotese soos die voorafgaande moet noodwendig bots met die resultate 
van veloorplantingseksperimente van Butcher (1936). Daar moet egter op 
gewys word dat hierdie ondersoeker sy gevolgtrekkings gebasseer het op slegs 
15 suksesvolle oorplantings, en slegs in 8 gevalle het die skenkerfollikels dieselfde 
groeiritme as dié van die ontvanger se follikels aangeneem. Verder het 14 uit 
die 15 oorplantings bestaan uit die oordraging van veldele van jong skenkers 
(1 tot 7 dae oud) op rotte van 20 tot 30 dae ouderdom. (Met die jong veldele 
is 'n beter ,,verenigbaarheid” verkry.) Dit kon dus in hierdie geval miskien 
gebeur het dat die jong veldele nog moontlikhede vir verdere differonsiasie 
besit het en om hierdie rede hulle ,,individuele reaktiwiteit” maklik kon wysig 
om sodoende beter by die vreemde milieu aan te pas. 

Proewe van Roberts (1937) en Martin en Gardner (19385) dui sterk op 
die bestaan van 'n interne” reguleringsmeganisme vir die beheer van follikel- 
reaktiwiteit. Roberts vind dat wanneer 'n veldeel van 'n normale rot in 'n ander 
milieu, nl. op die rug van 'n hipotrigotiese (naakte) rot oorgeplant word, die 
hare van die oorgeplante veldeel nog normaalweg sal groei. Die follikels van 
die oorgeplante veldeel is dus reaktief teenoor die ,eksterne” faktore wat in 
die hipotrigotiese rot heers, maar die follikels van die hipotrigotiese rot is nie, 

en bly dus in 'n rustoestand. Eers wanneer sulke hipotrigotiese diere met ekstra 
sisteien (5 mg./dag) gevoer word, sal hulle haarfollikels weer ontwikkel 
(Martin en Gardner, 1935). Hierdie resultate dui dus daarop dat slegs die 
reaksievermoë van die haarfollikels van hipotrigotiese rotte (teenoor die 
sisteiengehalte van die bloed) verskil van dié van normale rotte; die rustende 
haarfollikels van die kaal rot bly nie rustend omdat hulle omgewing verskillend 
is nie, maar omdat hulle reaktiwiteit verskillend is. 


EKSERP 


Die nuwe metode vir die biologiese bepaling van vitamien A berus op die 
vermoë van hierdie voedingsfaktor om die rugmurg teen Wallerse degenerasie te 
beskerm (Coetzee, 1949). Aangesien algemeen aanvaar word dat vitamien B, 
ook ,anti-neuritiese” eienskappe besit, het dit nodig geblyk om ondersoek in te 
stel na die moontlikheid om 'n dergelike metode te ontwerp vir die bepaling 
van laasgenoemde vitamien. 

Dit blyk egter uit die resultate van hierdie ondersoek dat atiaminose 
geen spesifieke degenerasie teweegbring in die nervus ischiadicus, rugmurg en 
verlengde rugmurg van die wit rot nie. 

Die degenerasie wat voorheen deur verskeie ondersoekers aangemeld is, 
is moontlik veroorsaak deur ander faktore, soos chroniese anoreksie en anoksie, 
'n veelvoudige gebrek, of `n chroniese atiaminose wat intree wanneer koprofagie 
nie doeltreffend gekontroleer word nie. 

Deur 'n vergelyking te tref tussen die groeisnelhede van verskillende 
diergroepe kon hier vasgestel word dat die ou tipe van B,-vrye rantsoen ten 
opsigte van ander voedingsfaktore onvolledig is. 

Gewoonlik word die vitamien B, van brouersgis deur sterilisering ver- 
nietig. Hierdie behandeling beskadig egter nie alleen die ander bskende 
B-vitamiene nie, maar vernietig ook sekere onbekende groeistimulerende faktore 
in die gis. Daar is verder 'n duidelike verskil in die groeisnelhede en mortaliteit 
yan diere wat saamgehok en ander wat individueel afgesonder word — `n 
waarneming wat daarop dui dat koprofagie op die mees drastiese wyse gekon- 
troleer moet word. 

Waarnemings i.v.m. die neiging tot trigofagie, wat intree by diere wat 
gevoer word met moderne sintetiese rantsoene, bring weer 'n ou probleem van 
vitamiennavorsing op die voorgrond. Opstelling van `n rantsoen wat vry is 
van slegs een enkele B-faktor blyk `n bykans onmoontlike taak te wees. Om 
hierdie rede moet baie van die vroeëre verslae oor die simptomatologie, patolo- 
2ie, fisiologie en biochemie van gebrekstoestande in hersiening geneem word. 
Deurslaggewende navorsing sal eers gedoen kan word na isolering van al die 
voedingsfaktore en die daaropvolgende opstelling van `n kontroleerbare eks- 
perimentele rantsoen. 

In verband met die verwantskap tussen voeding en haargroei is bevestig 
dat ondervoeding die herverskyning van hare op 'n onthaarde rot vertraag en die 
haarkwaliteit verswak. Hierdie alombekende verwantskap kan verklaar word 
in terme van drie verskillende moontlikhede, nl.: 

(a) gebrek aan die vereiste haarboustowwe; 

(b) gebrek aan B-vitamiene en kalorieë wat lei tot 'n verlaging van 

weefseloksidasie in die vel; 

(c) funksionele spanning wat die afskeiding van haargroei-inhiberende 

bynierkortekshormone verhoog. 

Daar bestaan nog geen aanneemlike verklaring vir die verskynsel van 
sikliese aktiwiteit en ,,afbakening” by die haarkleed van die rot nie. In hierdie 
verband word redes genoem vir die moontlike bestaan van 'n reguleringsmega- 
nisme gesetel in die haarfollikel self. Faktore buite die haarfollikel — voeding- 
stowwe en hormone in die bloed, velbloedvoorsiening, ens. — kan wel sy 
groeisiklusse beinvloed, maar die reaktiwiteit van die follikel ten opsigte van 
hierdie faktore sal afhang van omstandighede binne die follikel. 


OPSOMMING 


(1) Uit ondersoekinge wat gehandel het oor die verwekking van akute 
atiaminose het geblyk dat: (i) rotte op 'n vitamien B,-vrye rantsoen geen uitge- 
sproke gebreksimptome sal ontwikkel tensy strenge voorsorgsmaatreëls teen 
koprofagie getref word nie, en dat (ii) ,,gesteriliseerde gis”- en sintetiese 
rantsoene nog nie aan al die voedingsvereistes van die rot voldoon nie. 

(2) Proewe wat gedoen is in verband met die invloed van sterilisering op 
die voedingswaarde van brouersgis toon aan dat (i) vitamien B, en 'n gedeelte 
van die B,-kompleks vernietig word en dat (ii) een of meer onbekende groei- 
stimulerende faktor(e) beskadig word. 

(3) (i) Die atiaminose-sindroom dui nie op uitgesproke senuweestoornisse 
by die atiaminotiese rot nie; (ii) geen teken van Wallerse degenerasie kon in 
die n. ischiadicus, rugmurg en verlengde rugmurg van die atiaminotiese rot 
gevind word nie. 

(4) (i) Vroeëre waarnemings dat ontoereikende voeding trigofagie 
bevorder, haargroei vortraag en haarkwaliteit verswak, word weer bevestig. Die 
fisiologiese grondslag van hierdie verband word bespreek; (ii) `n Spesiale 
(,interne”) meganisme vir die regulering van groei- en rusperiodes van die 
haarfollikel word gepostuleer. 


SUMMARY 


(1) From investigations which dealt with the induction of acute athiami- 
nosis, it appeared that (i) rats fed on a diet defficient in vitamin B, do not 
develop pronounced deficiency symptoms unless strict preventative measures are 
taken against coprophagy and (ii) that autoclaved yeast and synthetic diets as 
yet do not fulfill all nutritional reduirements. 

(2) Experiments which dealt with the influence of autoclaving on the 
nutritive value of brewer's yeast indicate that (i) vitamin B, and part of the 
B, complex are destroyed and (ii) that one or more unknown growth stimulating 
factor(s) are damaged. 

(8) (i) The athiaminosis syndrome does not include pronounced nervous 
disorders, and (ii) the sciatiec nerve, spinal cord and medulla oblongata of such 
animals do not show any signs of Wallerian degeneration. 

(4) (i) Earlier observations in connection with the trichophagy, delay 
of hair growth and impairment of hair guality caused by malnutrition, are 
confirmed. 'The physiological basis of this relationship is discussed; (ii) A 
special (“internal”) mechanism is postulated for the regulation of the growth 
and resting periods of the hair follicle. 

